qundao/data-zh-poetry huggingface dataset:
张掞龙图挽词三首·其三
作者：范纯仁
朝代：宋

二纪金华侍从臣，升平看足作閒人。身跻显仕由稽古，世有阴功为庇民。但见朝廷方贵老，那知河岳遽收神。哀荣终始公无憾，况有清名服搢绅。
张掞龙图挽词三首·其三
作者：范纯仁
朝代：宋

二纪金华侍从臣，昇平看足作閒人。
身跻显仕由稽古，世有阴功为庇民。
但见朝廷方贵老，那知河岳遽收神。
哀荣终始公无憾，况有清名服搢绅。
张掞龙图挽词三首·其二
作者：范纯仁
朝代：宋
体裁：五言律诗

江边承讣日，羁宦正摧颓。早获登龙便，惭无附骥才。寄诗招悸魄，引水活枯腮。白首知难报，长言致一哀。
张益孺学士挽词二首
作者：范纯仁
朝代：宋

儒业高群彦，词场第一流。能声喧幕府，稳步到瀛洲。昼绣临乡郡，纡朱葬旧丘。他年文苑传，应有盛名留。官曹曾共职，友益赖多闻。信道甘违俗，同心独有君。漳滨俄感疾，泉下忽脩文。致主平生志，萧条掩一坟。
张益孺学士挽词二首·其一
作者：范纯仁
朝代：宋
体裁：五言律诗

儒业高群彦，词场第一流。能声喧幕府，稳步到瀛洲。昼绣临乡郡，纡朱葬旧丘。他年文苑传，应有盛名留。
张益孺学士挽词二首·其二
作者：范纯仁
朝代：宋

官曹曾共职，友益赖多闻。信道甘违俗，同心独有君。漳滨俄感疾，泉下忽脩文。致主平生志，萧条掩一坟。
张益孺学士挽词二首·其二
作者：范纯仁
朝代：宋

官曹曾共职，友益頼多闻。
信道甘违俗，同心独有君。
漳滨俄感疾，泉下忽修文。
致主平生志，萧条掩一坟。
循吏
作者：范纯仁
朝代：宋
体裁：七言律诗

王化由来起一同，尽由守宰致平隆。坐移风俗为能政，勤抚生灵是至忠。四境肃清民害去，一方和乐主恩通。吾皇有德真尧舜，唯待诸君共理功。
慈圣光献皇后挽词二首
作者：范纯仁
朝代：宋

帝图绵永合无涯，天降真人动鲁沙。两奉离明来继业，久膺舜养似重华。徽音远过周文母，俭德深惩汉外家。仙仗忽遥灵寝闭，悲风空引戟幡斜。画梁归燕拂轻埃，庆寿宫花亦盛开。平日仙踪何处觅，今年春色为谁来。寝门永隔慈孙问，陵路俄瞻吉仗回。圣主孝思刑四海，千秋万载咏烝哉。
慈圣光献皇后挽词二首·其一
作者：范纯仁
朝代：宋
体裁：七言律诗

帝图绵永合无涯，天降真人动鲁沙。两奉离明来继业，久膺舜养似重华。徽音远过周文母，俭德深惩汉外家。仙仗忽遥灵寝闭，悲风空引戟幡斜。
慈圣光献皇后挽词二首·其二
作者：范纯仁
朝代：宋
体裁：七言律诗

画梁归燕拂轻埃，庆寿宫花亦盛开。平日仙踪何处觅，今年春色为谁来。寝门永隔慈孙问，陵路俄瞻吉仗回。圣主孝思刑四海，千秋万载咏烝哉。
效宫词体上文太师十绝
作者：范纯仁
朝代：宋

三纪中书更有谁，致君尧舜似皋夔。频年力请方归第，天子临轩册太师。太师还政异寻常，前殿铺张册礼忙。入对谁知年八十，身轻拜舞谢吾皇。吾皇重喜见仪形，对御排场结綵棚。才见罢时先赐宴，御前亲劝一金觥。上前一饮釂金觥，侍宴群公喜且惊。吕尚鬻熊今复见，神仙不必在蓬瀛。蓬瀛闻说有仙居，甲第园林想亦如。绕圃琅玕抽翠竹，平流瑟瑟走清渠。清渠泻水灌东田，十顷方塘不种莲。白鸟往来明镜里，画船安稳坐青天。天上虽传周伯星，应期为瑞有常经。未如全享康宁福，访水寻山到处行。行乐心清日日添，诗豪酒健独能兼。从容对客忘威重，自是天真不是谦。谦虚久已得民心，三尹西都惠爱深。一自安车朝阙去，万人侧耳听归音。归日天恩赐画船，倾城士女尽迎观。园家连夜惊筠笼，为趁明朝献牡丹。
效宫词体上文太师十绝·其一
作者：范纯仁
朝代：宋
体裁：七言绝句

三纪中书更有谁，致君尧舜似皋夔。频年力请方归第，天子临轩册太师。
效宫词体上文太师十绝·其七
作者：范纯仁
朝代：宋
体裁：七言绝句

天上虽传周伯星，应期为瑞有常经。未如全享康宁福，访水寻山到处行。
效宫词体上文太师十绝·其三
作者：范纯仁
朝代：宋

吾皇重喜见仪形，对御排场结綵棚。才见罢时先赐宴，御前亲劝一金觥。
效宫词体上文太师十绝·其三
作者：范纯仁
朝代：宋

吾皇重喜见仪形，对御排场结綵棚。
纔见罢时先赐宴，御前亲劝一金觥。
效宫词体上文太师十绝·其九
作者：范纯仁
朝代：宋
体裁：七言绝句

谦虚久已得民心，三尹西都惠爱深。一自安车朝阙去，万人侧耳听归音。
效宫词体上文太师十绝·其二
作者：范纯仁
朝代：宋
体裁：七言绝句

太师还政异寻常，前殿铺张册礼忙。入对谁知年八十，身轻拜舞谢吾皇。
效宫词体上文太师十绝·其五
作者：范纯仁
朝代：宋

蓬瀛闻说有仙居，甲第园林想亦如。绕圃琅玕抽翠竹，平流瑟瑟走清渠。
效宫词体上文太师十绝·其五
作者：范纯仁
朝代：宋

蓬瀛闻说有仙居，甲第园林想亦如。
遶圃琅玕抽翠竹，平流瑟瑟走清渠。
效宫词体上文太师十绝·其八
作者：范纯仁
朝代：宋
体裁：七言绝句

行乐心清日日添，诗豪酒健独能兼。从容对客忘威重，自是天真不是谦。
效宫词体上文太师十绝·其六
作者：范纯仁
朝代：宋

清渠泻水灌东田，十顷方塘不种莲。
白鸟往来明镜裏，画船安稳坐青天。
效宫词体上文太师十绝·其六
作者：范纯仁
朝代：宋

清渠泻水灌东田，十顷方塘不种莲。白鸟往来明镜里，画船安稳坐青天。
效宫词体上文太师十绝·其十
作者：范纯仁
朝代：宋
体裁：七言绝句

归日天恩赐画船，倾城士女尽迎观。园家连夜惊筠笼，为趁明朝献牡丹。
效宫词体上文太师十绝·其四
作者：范纯仁
朝代：宋

上前一饮釂金觥，侍宴群公喜且惊。吕尚鬻熊今复见，神仙不必在蓬瀛。
效宫词体上文太师十绝·其四
作者：范纯仁
朝代：宋

上前一饮釂金觥，侍宴群公喜且惊。
吕尚鬻熊今復见，神仙不必在蓬瀛。
文潞公谢事归洛二首·其一
作者：范纯仁
朝代：宋

云汉成章湛露晞，都门宴饯羽觞飞。
谢安不復东山起，争似阿衡得谢归。
文潞公谢事归洛二首·其二
作者：范纯仁
朝代：宋

相国东郊迓帝师，红幢交映碧参差。
都人共喜安舆到，正是余花可惜时。
无书
作者：范纯仁
朝代：宋
体裁：五言律诗

患难人皆恤，谁能绝信音。宁忘问生死，可是尽浮沉。信子情无矫，知予咎自深。严冬见松柏，为有岁寒心。
早行
作者：范纯仁
朝代：宋
体裁：五言律诗

夙驾冒轻寒，身劳意自閒。鸣鸡起遥墅，残月满空山。水落滩沙白，林稀落叶殷。东方上朝旭，始免畏途难。
昔帅环庆为部将所讼冯君学士被制鞠狱而获平反今相遇于洛
作者：范纯仁
朝代：宋

忠臣守正不谋身，处己虽危道益尊。
直为冕旒宣圣训，岂唯囹圄被宽恩。
阴功自可资耆寿，余庆犹当见子孙。
徒有爱贤无所达，行将归老愧难论。
昔帅环庆为部将所讼冯君学士被制鞠狱而获平反今相遇于洛
作者：范纯仁
朝代：宋

忠臣守正不谋身，处己虽危道益尊。直为冕旒宣圣训，岂唯囹圄被宽恩。阴功自可资耆寿，馀庆犹当见子孙。徒有爱贤无所达，行将归老愧难论。
春日寄许州韩持国
作者：范纯仁
朝代：宋

湖上春游阻重陪，朱轓红旆想徘徊。莺花对席应相觅，不见频携醉客来。
春日寄许州韩持国
作者：范纯仁
朝代：宋

湖上春游阻重陪，朱轓红旆想徘徊。
鶑花对席应相觅，不见频携醉客来。
晚菊
作者：范纯仁
朝代：宋

幽丛有佳色，不必趁时开。冷艳霜仍借，清香蝶自来。晚芳情愈重，醉赏目先回。且伴芝兰秀，休嗟暮景颓。
晚菊
作者：范纯仁
朝代：宋

幽丛有佳色，不必趁时开。
冷艷霜仍借，清香蝶自来。
晚芳情愈重，醉赏目先回。
且伴芝兰秀，休嗟暮景颓。
暑雨
作者：范纯仁
朝代：宋
体裁：古风

暑候积隆暵，骄阳变重阴。朱灵弛纲权，蒸郁资霖淫。惊声递汹汹，密脚罗森森。阶除垂玉霤，朝暮无停音。修虹挂明带，奔云仆危岑。雷电收震耀，曦光久潜沈。老火不复炎，凄飙迓柔金。大道泻溪壑，穷巷多污涔。朝泥涴羸屐，夜气凌疏衾。腐耳帖朱槛，美实堕青林。蛙黾生意气，蝼蚓相讴吟。嘉谷失耘耨，坐忍莱莠侵。白屋生罅漏，工女停机纴。庭圃亦芜蔓，谁能辨藁芩。长夏方长养，渐渍所不禁。伊予抱最灵，咨戚何由愔。安得排九阍，感激露至忱。诉帝求阳明，咄嗟破凝霃。薰风阜万物，复将歌舜琴。天高不可达，耿耿徒此心。
暑雨
作者：范纯仁
朝代：宋

暑候积隆暵，骄阳变重阴。朱灵弛纲权，蒸郁资霖淫。惊声递汹汹，密脚罗森森。阶除垂玉霤，朝暮无停音。脩虹挂明带，奔云仆危岑。雷电收震耀，曦光久潜沈。老火不复炎，凄飙迓柔金。大道泻溪壑，穷巷多污涔。朝泥涴羸屐，夜气凌疏衾。腐耳帖朱槛，美实堕青林。蛙黾生意气，蝼蚓相讴吟。嘉谷失耘耨，坐忍莱莠侵。白屋生罅漏，工女停机纴。庭圃亦芜蔓，谁能辨藁芩。长夏方长养，渐渍所不禁。伊予抱最灵，咨戚何由愔。安得排九阍，感激露至忱。诉帝求阳明，咄嗟破凝肷。薰风阜万物，复将歌舜琴。天高不可达，耿耿徒此心。
暑雨
作者：范纯仁
朝代：宋

暑候积隆暵，骄阳变重阴。
朱灵弛纲权，蒸鬰资霖淫。
惊声递汹汹，密脚罗森森。
阶除垂玉溜，朝暮无停音。
修虹挂明带，奔云仆危岑。
雷电收震耀，曦光久潜沈。
老火不復炎，飈迓柔金。
大道泻溪壑，穷巷多污涔。
朝泥涴羸屐，夜气凌疏衾。
腐耳帖朱槛，美实堕青林。
蛙黾生意气，蝼蚓相讴吟。
嘉谷失耘耨，坐忍莱莠侵。
白屋生罅漏，工女停机纴。
庭圃亦芜蔓，谁能辨藁芩。
长夏方长养，渐渍所不禁。
伊予抱最灵，咨戚何由愔。
安得排九阍，感激露至忱。
诉帝求阳明，咄嗟破凝肷。
熏风阜万物，復将歌舜琴。
天高不可达，耿耿徒此心。
望日示康广宏
作者：范纯仁
朝代：宋

清晨三绿袍，罗拜北堂高。
积善因先烈，遗光及尔曹。
勿矜从事早，当念起家劳。
修立皆由己，何人可佩刀。
李师中待制挽词二首
作者：范纯仁
朝代：宋

才识无前辈，文章有古风。爱时甘屡黜，报国仗孤忠。夙有请缨志，竟成标柱功。子孙传善庆，不独在其躬。历阳相遇日，流落喜俱存。不起骚人叹，唯知圣主恩。蟹膏红满箸，蚁酒白盈尊。岂谓江边别，深情不再论。
李师中待制挽词二首·其一
作者：范纯仁
朝代：宋
体裁：五言律诗

才识无前辈，文章有古风。爱时甘屡黜，报国仗孤忠。夙有请缨志，竟成标柱功。子孙传善庆，不独在其躬。
李师中待制挽词二首·其二
作者：范纯仁
朝代：宋

历阳相遇日，流落喜俱存。
不起骚人叹，唯知圣主恩。
蟹膏红满筯，蚁酒白盈尊。
岂谓江边别，深情不再论。
李师中待制挽词二首·其二
作者：范纯仁
朝代：宋

历阳相遇日，流落喜俱存。不起骚人叹，唯知圣主恩。蟹膏红满箸，蚁酒白盈尊。岂谓江边别，深情不再论。
李彦深哀词二首
作者：范纯仁
朝代：宋

妙年亲研席，壮岁各西东。场屋腾文价，乡关振义风。不违颜巷陋，竟哭阮途穷。赖得贤夫子，遗骖为送终。汲汲亲师友，翘翘绝辈流。读书求体要，知命释穷愁。清白传三世，才华掩一丘。平生怀旧泪，为子独难收。
李彦深哀词二首·其一
作者：范纯仁
朝代：宋

妙年亲研席，壮岁各西东。场屋腾文价，乡关振义风。不违颜巷陋，竟哭阮途穷。赖得贤夫子，遗骖为送终。
李彦深哀词二首·其一
作者：范纯仁
朝代：宋

妙年亲研席，壮岁各西东。
场屋腾文价，乡关振义风。
不违颜巷陋，竟哭阮途穷。
頼得贤夫子，遗骖为送终。
李彦深哀词二首·其二
作者：范纯仁
朝代：宋
体裁：五言律诗

汲汲亲师友，翘翘绝辈流。读书求体要，知命释穷愁。清白传三世，才华掩一丘。平生怀旧泪，为子独难收。
梁贶之惠酒分饷张伯常朝议
作者：范纯仁
朝代：宋

黄衣健卒肩乘壶，口传好语无缄书。
为言八使致新酿，赤泥翠笼来兵厨。
轸予官冷乏斟酌，补助不足均赢余。
殷勤拜贶兴不浅，对月开縢露华满。
金波泻出紫玉瓶，珠光飞入琉璃醆。
独酌虽甘少遗味，怀友思贤动深意。
走送城西诗酒家，珠玉琅琅发清思。
李白一斗诗百篇，刘伶一石高七贤。
吏部兴来卧瓮边，贺公眼花井底眠。
乃知醉乡路安稳，华胥有国无圻畛。
愿君恺乐游其间，千秋万岁欢难泯。
梁贶之惠酒分饷张伯常朝议
作者：范纯仁
朝代：宋

黄衣健卒肩乘壶，口传好语无缄书。为言八使致新酿，赤泥翠笼来兵厨。轸予官冷乏斟酌，补助不足均赢馀。殷勤拜贶兴不浅，对月开縢露华满。金波泻出紫玉瓶，珠光飞入琉璃盏。独酌虽甘少遗味，怀友思贤动深意。走送城西诗酒家，珠玉琅琅发清思。李白一斗诗百篇，刘伶一石高七贤。吏部兴来卧瓮边，贺公眼花井底眠。乃知醉乡路安稳，华胥有国无圻畛。愿君恺乐游其间，千秋万岁欢难泯。
次韵持国谢送酒
作者：范纯仁
朝代：宋
体裁：七言律诗

重九思公向洛阳，三秋此日念何长。心随白酒聊相寄，头插黄花想共尝。盈幅忽惭琼玖报，开尊应伴绮罗香。明年花好能来否，元老同期醉寿觞。
次韵景仁寄君实决乐议之作
作者：范纯仁
朝代：宋

余生苦多难，所向招诋谰。
前年失二子，悲肠剧刳剜。
悸魂念职守，忧患何瀰漫。
叫阍辄自陈，闻者为辛酸。
朝恩俯从欲，幸忝留司官。
薄廪霑甑釜，尚愧远祖丹。
西都多巨公，贤哲罗衣冠。
亲炙挹高义，朝夕陪清欢。
蒹葭倚白玉，蚁蛭对层峦。
肴羞屡陈列，桃梨烦雕钻。
翰林壶冰洁，秘殿朱绳端。
远识固莫测，确论宜不刊。
立行皆表的，析埋亡髀髋。
从容及议乐，辩论生酒阑。
相圃众如堵，楚战惴旁观。
辞锋奋铦利，学海翻波澜。
解带拒班输，登坛劫齐桓。
焚舟却魏武，火牛快田单。
守义若据险，持说侔执干。
当仁不相让，食马几及肝。
听者如馁人，得味皆珍餐。
折衷无圣师，简编阙且残。
谁能置轻重，愈见制作难。
两家难未解，宜僚徒弄丸。
辨璞待炎火，知松须岁寒。
善教已乃孚，大器久始完。
人虽不我合，留俾后世看。
行道匪彊聒，贤藴宁遽殚。
用舍繫所逢，明哲固能安。
乐天復知命，颐养资广胖。
次韵景仁寄君实决乐议之作
作者：范纯仁
朝代：宋

馀生苦多难，所向招诋谰。前年失二子，悲肠剧刳剜。悸魂念职守，忧患何瀰漫。叫阍辄自陈，闻者为辛酸。朝恩俯从欲，幸忝留司官。薄廪沾甑釜，尚愧远祖丹。西都多巨公，贤哲罗衣冠。亲炙挹高义，朝夕陪清欢。蒹葭倚白玉，蚁蛭对层峦。肴羞屡陈列，桃梨烦雕钻。翰林壶冰洁，秘殿朱绳端。远识固莫测，确论宜不刊。立行皆表的，析埋亡髀髋。从容及议乐，辩论生酒阑。相圃众如堵，楚战惴旁观。辞锋奋铦利，学海翻波澜。解带拒班输，登坛劫齐桓。焚舟却魏武，火牛快田单。守义若据险，持说侔执干。当仁不相让，食马几及肝。听者如馁人，得味皆珍餐。折衷无圣师，简编阙且残。谁能置轻重，愈见制作难。两家难未解，宜僚徒弄丸。辨璞待炎火，知松须岁寒。善教已乃孚，大器久始完。人虽不我合，留俾后世看。行道匪彊聒，贤蕴宁遽殚。用舍系所逢，明哲固能安。乐天复知命，颐养资广胖。
次韵曼叔见寄
作者：范纯仁
朝代：宋

予生三十愚且惷，乐善自许人难双。前年杞城拜夫子，似处幽蔀逢明釭。交情期与道义久，第愧蚁蛭临崆㟅。兵厨得酒不自饮，携挈过我盈尊缸。追游颇纵山水乐，凉风皓月临溪矼。长歌高啸助清景，彻曙未肯回艂艭。别来节物皆一换，秋风憀慄陵疏窗。韩庵幽莲堕红粉，崔榭密竹森云幢。过从往往臻静默，兀坐终日如枯桩。得君新诗成杼轴，目未穷纸心先降。指摘万象无不到，发虑百中如甘逄。搜情引思勉欲和，畎溜岂合追湍泷。念君怀道滞山邑，谁者肉食居高庞。方今明圣缔堂搆，采拔材干恢鸿厖。长松偃蹇卧涧谷，梓匠谁与来扶扛。入登明堂柱九室，气象凛凛尊家邦。复使天下贵儒术，颂声千载长铮淙。
次韵曼叔见寄
作者：范纯仁
朝代：宋

予生三十愚且惷，乐善自许人难双。
前年杞城拜夫子，似处幽蔀逢明釭。
交情期与道义久，第愧蚁蛭临崆㟅。
兵厨得酒不自饮，携挈过我盈尊缸。
追游颇纵山水乐，凉风皓月临溪矼。
长歌高啸助清景，彻曙未肯回艂艭。
别来节物皆一换，秋风憀栗陵疏窗。
韩庵幽莲堕红粉，崔榭密竹森云幢。
过从往往臻静默，兀坐终日如枯憙。
得君新诗成杼轴，目未穷纸心先降。
指摘万象无不到，发虑百中如甘逄。
搜情引思勉欲和，畎溜岂合追湍泷。
念君怀道滞山邑，谁者肉食居高庞。
方今明圣缔堂构，采拔材榦恢鸿厖。
长松偃蹇卧涧谷，梓匠谁与来扶扛。
入登明堂柱九室，气象凛凛尊家邦。
復使天下贵儒术，颂声千载长铮淙。
次韵韩侍中游兴庆池
作者：范纯仁
朝代：宋

两奉清欢到碧塘，再游无奈惜春光。莎匀古岸添新绿，蝶绕残花采旧香。佳木引阴交翡翠，疏林迸笋补筼筜。从容赏遍西园景，化国偏知日月长。
次韵韩侍中游兴庆池
作者：范纯仁
朝代：宋

两奉清欢到碧塘，再游无奈惜春光。
莎匀古岸添新绿，蝶遶残花采旧香。
佳木引阴交翡翠，疏林迸笋补篔筜。
从容赏遍西园景，化国偏知日月长。
毌清臣中散挽词三首
作者：范纯仁
朝代：宋

先府西征日，高贤进谒时。骅骝神异骨，丹凤羽毛奇。外计留关决，中朝失表仪。济时才不展，已有令名垂。奉使频联职，宽条喜共颁。蒹葭倚白玉，培塿对高山。勇退输先识，荣归得早閒。塞垣闻讣日，感旧涕潺湲。乡里尊耆德，朝廷重老成。铜符辞宠命，琳馆遂高情。天下三尊盛，人间五福荣。岂唯身独享，有子绍家声。
毌清臣中散挽词三首·其一
作者：范纯仁
朝代：宋
体裁：五言律诗

先府西征日，高贤进谒时。骅骝神异骨，丹凤羽毛奇。外计留关决，中朝失表仪。济时才不展，已有令名垂。
毌清臣中散挽词三首·其三
作者：范纯仁
朝代：宋
体裁：五言律诗

乡里尊耆德，朝廷重老成。铜符辞宠命，琳馆遂高情。天下三尊盛，人间五福荣。岂唯身独享，有子绍家声。
毌清臣中散挽词三首·其二
作者：范纯仁
朝代：宋
体裁：五言律诗

奉使频联职，宽条喜共颁。蒹葭倚白玉，培塿对高山。勇退输先识，荣归得早閒。塞垣闻讣日，感旧涕潺湲。
洛花已开报潞公
作者：范纯仁
朝代：宋

花开朝夕望车尘，花意慇勤恰似人。晴日暖风催更急，看看开遍洛阳春。
洛花已开报潞公
作者：范纯仁
朝代：宋

花开朝夕望车尘，花意慇懃恰似人。
晴日暖风催更急，看看开遍洛阳春。
清辉阁
作者：范纯仁
朝代：宋

使寄东南重，提封旧国雄。江山归汉节，栋宇压吴宫。隐几群峰近，穿梧一径通。竹阴摇槛翠，桥影落溪红。响迸荷心雨，凉生水面风。澄清多暇日，尊酒喜时同。
清辉阁
作者：范纯仁
朝代：宋

使寄东南重，提封旧国雄。
江山归汉节，栋宇压吴宫。
隠几群峰近，穿梧一径通。
竹阴摇槛翠，桥影落溪红。
响迸荷心雨，凉生水面风。
澄清多暇日，尊酒喜时同。
游寡阜庙二首
作者：范纯仁
朝代：宋

古祠东北据孤峰，台殿岧峣出半空。廛市纵横棋局布，云烟重叠画图中。登高览胜惭吾祖，放意寻山忆谢公。却爱夕阳照归骑，翩翩旗旆满川红。逾旬积雨喜新晴，民物熙然百谷成。风叶萧骚林野薄，霜天寥廓日华清。千山甫隔乌延塞，两水傍临不窟城。但得年丰人足食，犬羊馀种岂须平。
游寡阜庙二首·其一
作者：范纯仁
朝代：宋

古祠东北据孤峰，台殿岧峣出半空。廛市纵横棋局布，云烟重叠画图中。登高览胜惭吾祖，放意寻山忆谢公。却爱夕阳照归骑，翩翩旗旆满川红。
游寡阜庙二首·其一
作者：范纯仁
朝代：宋

古祠东北据孤峰，台殿岧峣出半空。
廛市纵横棋局布，云烟重迭画图中。
登高览胜惭吾祖，放意寻山忆谢公。
却爱夕阳照归骑，翩翩旗旆满川红。
游寡阜庙二首·其二
作者：范纯仁
朝代：宋

逾旬积雨喜新晴，民物熙然百谷成。
风叶萧骚林野薄，霜天寥廓日华清。
千山甫隔乌延塞，两水傍临不窟城。
但得年丰人足食，犬羊余种岂须平。
游寡阜庙二首·其二
作者：范纯仁
朝代：宋

逾旬积雨喜新晴，民物熙然百谷成。风叶萧骚林野薄，霜天寥廓日华清。千山甫隔乌延塞，两水傍临不窟城。但得年丰人足食，犬羊馀种岂须平。
游嵩山与王弱翁联句
作者：范纯仁
朝代：宋

灵境中天秀，雄名古到今。位尊朝列岳，势重压千岑。静锁神仙宅，高盘宇宙心。孤棱标日月，绝仞倚戈镡。彩栋灵祠邃，层坛净刹深。民祈传觋语，国祀致君忱。碑古苔生字，堂虚画蠹金。山呼曾荐寿，神降即为霖。事怪涂山石，形端玉女砧。峰峦排翠玉，滩濑漱鸣琴。蕙帐人谁继，金泥迹可寻。唐经藏宝妙，魏殿想銮音。云作他方雨，松连别院阴。谷泉长浸斗，顶路欲扪参。探穴魂潜动，扪萝力不禁。箕熊分蚁垤，伊洛认蹄涔。鸟道樵夫去，龙潭驿使临。众仙停羽驾，昔帝俨宸襟。选胜先看记，乘危可作箴。天门开四极，树品冠双林。灵药看苗斸，香醪挈榼斟。道宫庭不扫，学馆突无黔。垄麦风摇浪，溪淙石耸簪。杂花春烂熳，老木夜萧森。夕照河光接，晴岚塔影侵。深崖藏积雪，虚壑响幽禽。溪月寒澄霁，岩烟暮杳沈。寺桥横螮蝀，禅磬击璆琳。拂壁题新字，逢僧举旧吟。疲骖何处解，高阁在崎嵚。
游嵩山与王弱翁联句
作者：范纯仁
朝代：宋

灵境中天秀，雄名古到今。
位尊朝列岳，势重压千岑。
静锁神僊宅，高盘宇宙心。
孤棱标日月，绝仞倚戈镡。
彩栋灵祠邃，层坛凈剎深。
民祈传觋语，国祀致君忱。
碑古苔生字，堂虚画蠹金。
山呼曾荐寿，神降即为霖。
事怪涂山石，形端玉女砧。
峰峦排翠玉，滩濑潄鸣琴。
蕙帐人谁继，金泥迹可寻。
唐经藏宝妙，魏殿想銮音。
云作他方雨，松连别院阴。
谷泉长浸斗，顶路欲扪参。
探穴魂潜动，扪萝力不禁。
箕熊分蚁垤，伊洛认蹄涔。
鸟道樵夫去，龙潭驿使临。
众僊停羽驾，昔帝俨宸襟。
选胜先看记，乘危可作箴。
天门开四极，树品冠双林。
灵药看苗劚，香醪挈榼斟。
道宫庭不扫，学馆突无黔。
壠麦风摇浪，溪淙石耸簪。
杂花春烂熳，老木夜萧森。
夕照河光接，晴岚塔影侵。
深崖藏积雪，虚壑响幽禽。
溪月寒澄霁，岩烟暮杳沈。
寺桥横螮蝀，禅磬击璆琳。
拂壁题新字，逢僧举旧吟。
疲骖何处解，高阁在崎嵚。
游渶川石桥
作者：范纯仁
朝代：宋

英山富泉石，翠岩映清涟。近可杖屦及，寂无市井喧。良辰惜虚过，幽寻忍空还。幸接鸿雁序，愧在骅骝前。一径入岚霭，遍野皆兰荃。洗耳慕颍曲，散发非伊川。芳意动宿楚，暖脉通幽泉。遥源发何所，积流浩成渊。断岸矗苍壁，澄瀛印晴天。人稀石有彴，村远鱼无筌。初开腊瓮酒，乍减春衣绵。风光入雩咏，暄和临禁烟。柔莎当茵席，轻漪泛觥船。天日正清润，水云共澄鲜。灵苗恣采撷，古迹皆穷研。高会屏纷杂，野具无荤膻。繁英落如糁，幽禽语如弦。嫩香小杏肥，深碧新荷圆。游鯈忽上下，戏蝶时翩翾。芳树荫坐钓，平石醒醉眠。共得真隐趣，勿为豪华传。满目是图画，在处皆潺湲。春风拂归袂，暮景生吟鞭。恨不见山月，月晓山南边。
游渶川石桥
作者：范纯仁
朝代：宋

英山富泉石，翠岩映清涟。
近可杖屦及，寂无市井喧。
良辰惜虚过，幽寻忍空还。
幸接鸿雁序，愧在骅骝前。
一径入岚霭，遍野皆兰荃。
洗耳慕颍曲，散髮非伊川。
芳意动宿楚，暖脉通幽泉。
遥源发何所，积流浩成渊。
断岸矗苍壁，澄瀛印晴天。
人稀石有彴，村远鱼无筌。
初开腊瓮酒，乍减春衣绵。
风光入雩咏，暄和临禁烟。
柔莎当茵席，轻漪泛觥船。
天日正清润，水云共澄鲜。
灵苗恣采撷，古迹皆穷研。
高会屏纷杂，野具无荤羶。
繁英落如糁，幽禽语如絃。
嫩香小杏肥，深碧新荷圆。
游鯈忽上下，戏蝶时翩翾。
芳树荫坐钓，平石醒醉眠。
共得真隠趣，勿为豪华传。
满目是图画，在处皆潺湲。
春风拂归袂，暮景生吟鞭。
恨不见山月，月晓山南边。
潞国公生日
作者：范纯仁
朝代：宋

一阳将复昴当躔，毓粹储精降巨贤。启迪先朝承大统，赞襄仁祖格皇天。备膺百顺人谁拟，达有三尊我独全。嵩岳穹崇河水远，高名遐寿与之肩。
潞国公生日
作者：范纯仁
朝代：宋

一阳将復昴当躔，毓粹储精降巨贤。
启迪先朝承大统，赞襄仁祖格皇天。
备膺百顺人谁拟，达有三尊我独全。
嵩岳穹崇河水远，高名遐寿与之肩。
牡丹二首
作者：范纯仁
朝代：宋

牡丹奇擅洛都春，百卉千花浪纠纷。国色鲜明舒嫩脸，仙冠重叠剪红云。竞驰经品供天赏，旋立佳名竦众闻。园吏遮藏恐凋落，直攲青盖过残曛。夺尽春光胜尽花，都人巧植斗鲜华。搜奇不惮过民舍，醉赏唯愁污相车。密蕊攒心承晓露，繁红添色映朝霞。何妨纵步家家到，园圃相望幸不赊。
牡丹二首·其一
作者：范纯仁
朝代：宋

牡丹奇擅洛都春，百卉千花浪纠纷。国色鲜明舒嫩脸，仙冠重叠剪红云。竞驰经品供天赏，旋立佳名竦众闻。园吏遮藏恐凋落，直攲青盖过残曛。
牡丹二首·其一
作者：范纯仁
朝代：宋

牡丹奇擅洛都春，百卉千花浪纠纷。
国色鲜明舒嫩脸，僊冠重迭剪红云。
竞驰经品供天赏，旋立佳名竦众闻。
园吏遮藏恐凋落，直欹青盖过残曛。
牡丹二首·其二
作者：范纯仁
朝代：宋

夺尽春光胜尽花，都人巧植斗鲜华。搜奇不惮过民舍，醉赏唯愁污相车。密蕊攒心承晓露，繁红添色映朝霞。何妨纵步家家到，园圃相望幸不赊。
牡丹二首·其二
作者：范纯仁
朝代：宋

夺尽春光胜尽花，都人巧植斗鲜华。
搜奇不惮过民舍，醉赏唯愁污相车。
密蘂攒心承晓露，繁红添色映朝霞。
何妨纵步家家到，园圃相望幸不赊。
独游石岩寄诸友
作者：范纯仁
朝代：宋
体裁：七言绝句

乱石巉空耸翠棱，攀萝寻胜逐溪声。爱山怀友情无限，日暮岩边独记名。
王乐道观文挽词三首
作者：范纯仁
朝代：宋

人间失词伯，天上落文星。商皓终辞汉，桓荣厌授经。重泉赍志业，乔岳返英灵。身后千年事，空留竹简青。秘殿承新宠，储宫冠旧僚。从龙登紫极，扶日上青霄。暝壑移舟远，长川阅水遥。瞻怀柏城路，丹旐去飘飘。才罢荆州市，俄归蒿里坟。盐梅失群望，羽翼有前勋。浪作登龙客，惭无幼妇文。辱知无以报，洒泪向嵩云。
王乐道观文挽词三首·其一
作者：范纯仁
朝代：宋
体裁：五言律诗

人间失词伯，天上落文星。商皓终辞汉，桓荣厌授经。重泉赍志业，乔岳返英灵。身后千年事，空留竹简青。
王乐道观文挽词三首·其三
作者：范纯仁
朝代：宋

才罢荆州市，俄归蒿里坟。盐梅失群望，羽翼有前勋。浪作登龙客，惭无幼妇文。辱知无以报，洒泪向嵩云。
王乐道观文挽词三首·其三
作者：范纯仁
朝代：宋

纔罢荆州市，俄归蒿里坟。
盐梅失群望，羽翼有前勋。
浪作登龙客，惭无幼妇文。
辱知无以报，洒泪向嵩云。
王乐道观文挽词三首·其二
作者：范纯仁
朝代：宋
体裁：五言律诗

秘殿承新宠，储宫冠旧僚。从龙登紫极，扶日上青霄。暝壑移舟远，长川阅水遥。瞻怀柏城路，丹旐去飘飘。
王圣美太丞奉使西来喜而有赠
作者：范纯仁
朝代：宋
体裁：七言律诗

贤愚虽间契稠重，科籍同兼甲子同。省敛劭农明主意，霁威问俗古人风。阳和煦物先春到，膏泽随车大旱中。感旧知恩谁最笃，塞垣憔悴一衰翁。
王安之朝议挽词三首
作者：范纯仁
朝代：宋

行己无瑕玷，终身乐太平。人间五福备，宦亚九卿荣。冠盖传风范，乡关忆老成。幽窀穷厚地，不掩是清名。族望高全蜀，交游华众贤。退身将一纪，遗德满二川。雅道何人继，家声有子传。为文惭幼妇，谬诺志新阡。多难求分务，相依得古人。道心閒里契，友分老来亲。不谓终天别，才离一月新。无由瞻几杖，洒泪向秋旻。
王安之朝议挽词三首·其一
作者：范纯仁
朝代：宋
体裁：五言律诗

行己无瑕玷，终身乐太平。人间五福备，宦亚九卿荣。冠盖传风范，乡关忆老成。幽窀穷厚地，不掩是清名。
王安之朝议挽词三首·其三
作者：范纯仁
朝代：宋

多难求分务，相依得古人。
道心閒裏契，友分老来亲。
不谓终天别，纔离一月新。
无由瞻几杖，洒泪向秋旻。
王安之朝议挽词三首·其三
作者：范纯仁
朝代：宋

多难求分务，相依得古人。道心閒里契，友分老来亲。不谓终天别，才离一月新。无由瞻几杖，洒泪向秋旻。
王安之朝议挽词三首·其二
作者：范纯仁
朝代：宋
体裁：五言律诗

族望高全蜀，交游华众贤。退身将一纪，遗德满二川。雅道何人继，家声有子传。为文惭幼妇，谬诺志新阡。
王安之朝议蛙乐轩
作者：范纯仁
朝代：宋
体裁：五言律诗

群响本无异，悲欢由感怀。蛙鸣得其所，人乐与之偕。既泯物我念，宁烦丝竹谐。谁能同此适，应亦少朋侪。
申国太师吕公晦叔挽词三首
作者：范纯仁
朝代：宋

冢宰传三世，元勋辅六朝。承家同郑武，致主必唐尧。梁坏将何仰，川流不可邀。新阡人散后，林柏暮萧萧。仪物罗西甸，恩荣葬上公。悠扬蒿里日，惨淡柏城风。河岳收英气，旂常纪茂功。传家多令子，将复继遗忠。达尊推国老，雅量寔予师。世翊千龄运，哀闻二圣悲。伤心瞻傅象，竭力奉萧规。多少忠贤泪，非唯哭己知。
申国太师吕公晦叔挽词三首·其一
作者：范纯仁
朝代：宋
体裁：五言律诗

冢宰传三世，元勋辅六朝。承家同郑武，致主必唐尧。梁坏将何仰，川流不可邀。新阡人散后，林柏暮萧萧。
申国太师吕公晦叔挽词三首·其三
作者：范纯仁
朝代：宋
体裁：五言律诗

达尊推国老，雅量寔予师。世翊千龄运，哀闻二圣悲。伤心瞻傅象，竭力奉萧规。多少忠贤泪，非唯哭己知。
申国太师吕公晦叔挽词三首·其二
作者：范纯仁
朝代：宋

仪物罗西甸，恩荣葬上公。悠扬蒿里日，惨淡柏城风。河岳收英气，旂常纪茂功。传家多令子，将复继遗忠。
申国太师吕公晦叔挽词三首·其二
作者：范纯仁
朝代：宋

仪物罗西甸，恩荣葬上公。
悠扬蒿里日，惨淡柏城风。
河岳收英气，旗常纪茂功。
传家多令子，将復继遗忠。
留别洛中诸友
作者：范纯仁
朝代：宋

少孤多旅游，解骖幸吾里。
亲友皆贤豪，相逢有余喜。
世事如浮云，离合宁暂止。
酒罢予其东，幽踪逐伊水。
留别洛中诸友
作者：范纯仁
朝代：宋

少孤多旅游，解骖幸吾里。亲友皆贤豪，相逢有馀喜。世事如浮云，离合宁暂止。酒罢予其东，幽踪逐伊水。
病中寄太原韩玉汝
作者：范纯仁
朝代：宋

弱柳何由羡老松，衰姿劲节本难同。河南羸卧漳滨叟，塞北鹰扬渭上翁。多病未能谋早退，壮猷方看策元功。幸公再致唐虞化，庶托馀生寿域中。
病中寄太原韩玉汝
作者：范纯仁
朝代：宋

弱柳何由羡老松，衰姿劲节本难同。
河南羸卧漳滨叟，塞北鹰扬渭上翁。
多病未能谋早退，壮猷方看策元功。
幸公再致唐虞化，庶託余生寿域中。
病起和李康侯屯田见寄
作者：范纯仁
朝代：宋

养生不达嵇康论，知止聊遵老氏书。左宦行将三岁许，羸痾复卧四旬馀。手扶瘦竹形相称，鬓拟新霜色一如。独枉故人诗意重，涅磨无改是璠玙。
病起和李康侯屯田见寄
作者：范纯仁
朝代：宋

养生不达嵇康论，知止聊遵老氏书。
左宦行将三岁许，羸痾復卧四旬余。
手扶瘦竹形相称，鬓拟新霜色一如。
独枉故人诗意重，涅磨无改是璠玙。
病起闻走马宴同僚走笔戏呈席上
作者：范纯仁
朝代：宋
体裁：五言律诗

平日倦仍衰，那堪更病羸。宾僚闻燕集，冠盖阻追随。歌筦宜嘉赏，觥觞莫苦辞。酒深缘意厚，但看乐天诗。
目盲
作者：范纯仁
朝代：宋
体裁：五言律诗

肝胆输将竭，因钟两目盲。小冠希子夏，令色耻丘明。青白何曾变，纷华旧不争。幸回观物志，都作反身诚。
睢阳五老图
作者：范纯仁
朝代：宋

荣名雅望退休闲，声誉清高已纳冠。匡国多方开五老，齐名有道列双桓。耆英后会成威烈，相貌前图壮世寒。吾道欲如公道立，百年藻鉴动人看。
睢阳五老图
作者：范纯仁
朝代：宋

荣名雅望退休闲，声誉清高已纳冠。
匡国多方开五老，齐名有道列双桓。
耆英后会成威烈，相貌前图壮世寒。
吾道欲如公道立，百年藻鑑动人看。
神宗皇帝挽诗四首
作者：范纯仁
朝代：宋

舜孝高千古，尧仁化万方。睿文超圣域，神武振皇纲。典册辞徽号，山河复旧疆。玉舆悲晚驾，陵路柏苍苍。应运千龄契，持盈七闰间。当年叨法从，终日奉威颜。凤辇知何往，龙髯杳莫攀。深恩无路报，恸哭向桥山。紫塞持戎节，青蒲职谏垣。囊封矜朴直，牍背辨深冤。终赖重瞳顾，难忘再造恩。微躯如获殉，黄鸟不须论。祖祭连驰道，宸仪出殡宫。旌幡萦晓露，笳鼓咽悲风。雨泣千官送，云奔万国同。丹心随笼水，先到裕陵东。
神宗皇帝挽诗四首·其一
作者：范纯仁
朝代：宋

舜孝高千古，尧仁化万方。睿文超圣域，神武振皇纲。典册辞徽号，山河复旧疆。玉舆悲晚驾，陵路柏苍苍。
神宗皇帝挽诗四首·其一
作者：范纯仁
朝代：宋

舜孝高千古，尧仁化万方。
睿文超圣域，神武振皇纲。
典册辞徽号，山河復旧疆。
玉舆悲晚驾，陵路柏苍苍。
神宗皇帝挽诗四首·其三
作者：范纯仁
朝代：宋

紫塞持戎节，青蒲职谏垣。囊封矜朴直，牍背辨深冤。终赖重瞳顾，难忘再造恩。微躯如获殉，黄鸟不须论。
神宗皇帝挽诗四首·其三
作者：范纯仁
朝代：宋

紫塞持戎节，青蒲职谏垣。
囊封矜朴直，牍背辨深冤。
终頼重瞳顾，难忘再造恩。
微躯如获殉，黄鸟不须论。
神宗皇帝挽诗四首·其二
作者：范纯仁
朝代：宋
体裁：五言律诗

应运千龄契，持盈七闰间。当年叨法从，终日奉威颜。凤辇知何往，龙髯杳莫攀。深恩无路报，恸哭向桥山。
神宗皇帝挽诗四首·其四
作者：范纯仁
朝代：宋

祖祭连驰道，宸仪出殡宫。旌幡萦晓露，笳鼓咽悲风。雨泣千官送，云奔万国同。丹心随笼水，先到裕陵东。
神宗皇帝挽诗四首·其四
作者：范纯仁
朝代：宋

祖祭连驰道，宸仪出殡宫。
旌旛萦晓露，笳鼓咽悲风。
雨泣千官送，云奔万国同。
丹心随笼水，先到裕陵东。
秋意
作者：范纯仁
朝代：宋

日躔回南陆，炎气彻厚地。郁蒸堆火云，飘雨良快意。闇穴蟪蛄鸣，湿翼玄蝉坠。潜阴生早凉，熇暑不得炽。羁怀感时节，抚事增愁思。倦游老将至，归兴劳梦寐。
秋意
作者：范纯仁
朝代：宋

日躔回南陆，炎气彻厚地。
鬰蒸堆火云，飘雨良快意。
闇穴蟪蛄鸣，湿翼玄蝉坠。
潜阴生早凉，熇暑不得炽。
羁怀感时节，抚事增愁思。
倦游老将至，归兴劳梦寐。
秋日席上
作者：范纯仁
朝代：宋
体裁：七言律诗

边霜肃肃满川梁，无限秋怀付一觞。白酒聊同佳客醉，黄花不减故园香。民兵已许归南亩，圣泽行闻赦叛羌。得脱征衣归里社，大能酩酊乐时康。
秋晴思西湖寄韩少师
作者：范纯仁
朝代：宋
体裁：七言律诗

楼阁参差霜叶红，湖光秋色画图中。移船影动波心月，横笛声随水面风。当日席间先醉客，如今塞上独衰翁。思君情绪兼归兴，暗逐汾川日夜东。
程明道挽词三首
作者：范纯仁
朝代：宋

綵衣方养志，谏省遽翘英。短命嗟颜子，长星丧孔明。临津失舟楫，支厦阙梁楹。名节同伊水，滔滔万古清。天乎丧吾道，命矣叹斯人。后学隳梁木，明时夺国珍。孔怀存爱弟，皓首奈慈亲。唯有延陵志，斯文久愈新。素忝金兰契，情由道义亲。圣时方际遇，英气忽沈沦。琴在无钟子，斤存失郢人。遥闻归葬日，清泪满衣巾。
程明道挽词三首·其一
作者：范纯仁
朝代：宋
体裁：五言律诗

綵衣方养志，谏省遽翘英。短命嗟颜子，长星丧孔明。临津失舟楫，支厦阙梁楹。名节同伊水，滔滔万古清。
程明道挽词三首·其三
作者：范纯仁
朝代：宋
体裁：五言律诗

素忝金兰契，情由道义亲。圣时方际遇，英气忽沈沦。琴在无钟子，斤存失郢人。遥闻归葬日，清泪满衣巾。
程明道挽词三首·其二
作者：范纯仁
朝代：宋
体裁：五言律诗

天乎丧吾道，命矣叹斯人。后学隳梁木，明时夺国珍。孔怀存爱弟，皓首奈慈亲。唯有延陵志，斯文久愈新。
章伯望郊居
作者：范纯仁
朝代：宋
体裁：七言律诗

独爱高居远市廛，檐楹轩豁对江天。门前一曲平桥水，舍侧千畦附郭田。鸥鸟渐能亲几杖，儿童应解爱林泉。朝廷方待忠贤急，莫厌京尘扑马鞯。
筹思堂
作者：范纯仁
朝代：宋

亭为筹思设，公将称此名。致诚通造化，审虑敌权衡。境寂居忘倦，心虚照自明。讵同游宴事，休戚系群生。
筹思堂
作者：范纯仁
朝代：宋

亭为筹思设，公将称此名。
致诚通造化，审虑敌权衡。
境寂居忘倦，心虚照自明。
讵同游宴事，休戚繫群生。
签判李太博静胜轩二首
作者：范纯仁
朝代：宋

开轩纳清景，为吏似閒居。佳客迹频到，主人心自虚。琴尊良有助，时命固无如。喧静何能必，中恬乐有馀。题轩名静胜，静胜理何深。自得归根趣，宁存较物心。杂花随节候，叠嶂互晴阴。终日对图画，应无尘虑侵。
签判李太博静胜轩二首·其一
作者：范纯仁
朝代：宋

开轩纳清景，为吏似閒居。
佳客迹频到，主人心自虚。
琴尊良有助，时命固无如。
喧静何能必，中恬乐有余。
签判李太博静胜轩二首·其一
作者：范纯仁
朝代：宋

开轩纳清景，为吏似閒居。佳客迹频到，主人心自虚。琴尊良有助，时命固无如。喧静何能必，中恬乐有馀。
签判李太博静胜轩二首·其二
作者：范纯仁
朝代：宋

题轩名静胜，静胜理何深。自得归根趣，宁存较物心。杂花随节候，叠嶂互晴阴。终日对图画，应无尘虑侵。
签判李太博静胜轩二首·其二
作者：范纯仁
朝代：宋

题轩名静胜，静胜理何深。
自得归根趣，宁存较物心。
杂花随节候，迭嶂互晴阴。
终日对图画，应无尘虑侵。
累约舍弟纯礼以职事未至
作者：范纯仁
朝代：宋

落叶犹同飞，寒鸟犹并枝。我汝独何负，不得长相随。偶为细累拘，跬步成天涯。后日更远适，会合信难期。尚愿家国宁，且作千日离。悠悠百年间，几别颜即衰。从宦非我志，功名徒自欺。谁言干寸禄，坐使手足违。逐末背本心，得一万已遗。我汝粗有识，此事良同悲。安得长洲田，清水稻百畦。将汝入故庐，亲戚坐成围。幼弟就文史，长兄近砭医。孝谨奉诸宗，祭祀洁四时。此外逐风月，对酌白酒卮。毕世为善人，不负生育慈。斯志傥未遂，终为路人嗤。
累约舍弟纯礼以职事未至
作者：范纯仁
朝代：宋

落叶犹同飞，寒鸟犹并枝。
我汝独何负，不得长相随。
偶为细累拘，跬步成天涯。
后日更远适，会合信难期。
尚愿家国宁，且作千日离。
悠悠百年间，几别颜即衰。
从宦非我志，功名徒自欺。
谁言干寸禄，坐使手足违。
逐末背本心，得一万已遗。
我汝粗有识，此事良同悲。
安得长洲田，清水稻百畦。
将汝入故庐，亲戚坐成围。
幼弟就文史，长兄近砭医。
孝谨奉诸宗，祭祀洁四时。
此外逐风月，对酌白酒巵。
毕世为善人，不负生育慈。
斯志傥未遂，终为路人嗤。
自砭
作者：范纯仁
朝代：宋
体裁：古风

人有好胜心，当以善胜恶。岂宜执人我，与彼较彊弱。所得无毫釐，所失已山岳。事过徒自悔，驷马追不却。况临衰暮年，事尤资审度。如人行远道，日暮将憩泊。遵途益须慎，勿使趣向错。逆境是吾师，苦口多良药。岂止人难欺，将为鬼所噱。有病在速治，姑以自砭灼。
自警
作者：范纯仁
朝代：宋

忆昔为小官，位卑职易营。朋知喜其勤，民口亦见称。中间忝台谏，已觉言难行。然赖识者恕，尚谓无攲倾。数年忽遭遇，用大过其能。名虚称不实，任重力难胜。具瞻不可欺，举动招讥评。士论固不与，自知亦甚明。禄厚难报答，徒滋骄侈萌。子孙忘艰难，服用饶夸矜。清白素风减，冗长浮费增。亲旧多责望，厚薄贻怨憎。贫贱胜富贵，古语信可凭。请病蒙罢免，方幸忧责轻。俄复统一道，抚民帅边兵。寇狂适偃蹇，民疲未苏醒。胜负系司命，休戚及群民。细务委将佐，大事禀朝廷。所禀有违从，委择有不精。差失虽毫釐，致败或丘陵。殒身何足道，误国玷家声。可不常惕惧，临渊履春冰。庶几免危溢，书此为心铭。
自警
作者：范纯仁
朝代：宋

忆昔为小官，位卑职易营。
朋知喜其勤，民口亦见称。
中间忝台谏，已觉言难行。
然頼识者恕，尚谓无欹倾。
数年忽遭遇，用大过其能。
名虚称不实，任重力难胜。
具瞻不可欺，举动招讥评。
士论固不与，自知亦甚明。
禄厚难报答，徒滋骄侈萌。
子孙忘艰难，服用饶夸矜。
清白素风减，冗长浮费增。
亲旧多责望，厚薄贻怨憎。
贫贱胜富贵，古语信可凭。
请病蒙罢免，方幸忧责轻。
俄復统一道，抚民帅边兵。
寇狂适偃蹇，民疲未苏醒。
胜负繫司命，休戚及群民。
细务委将佐，大事禀朝廷。
所禀有违从，委择有不精。
差失虽毫釐，致败或丘陵。
殒身何足道，误国玷家声。
可不常惕惧，临渊履春冰。
庶几免危溢，书此为心铭。
荆甘
作者：范纯仁
朝代：宋
体裁：七言律诗

品珍方重寄来难，长忆东吴把酒看。笠泽烟闲排锦树，洞庭霜老摘金丸。清香先透筠笼细，甘液俄通玉齿寒。不学荔枝遗国恨，曾烦驿使到长安。
蕃舞
作者：范纯仁
朝代：宋
体裁：七言绝句

低昂坐作疾如风，羌管夷歌唱和同。应为降胡能蹈抃，不妨全活向军中。
蜀郡范公景仁挽词三首
作者：范纯仁
朝代：宋

翰苑文章伯，金华侍从臣。四朝行直道，一意在生民。白首唯忧国，青云早退身。囊中有遗藁，不学茂陵人。伊洛相逢日，忠贤盛集时。游从敦气义，唱和若埙篪。汉嗣资商老，尧章忆后夔。云亡时共惜，不独故人悲。新阡近箕颍，故国远岷峨。禁从同侪少，门风吉士多。笑言如昨梦，身世逐颓波。唯有高名在，千年不可磨。
蜀郡范公景仁挽词三首·其一
作者：范纯仁
朝代：宋
体裁：五言律诗

翰苑文章伯，金华侍从臣。四朝行直道，一意在生民。白首唯忧国，青云早退身。囊中有遗藁，不学茂陵人。
蜀郡范公景仁挽词三首·其三
作者：范纯仁
朝代：宋
体裁：五言律诗

新阡近箕颍，故国远岷峨。禁从同侪少，门风吉士多。笑言如昨梦，身世逐颓波。唯有高名在，千年不可磨。
蜀郡范公景仁挽词三首·其二
作者：范纯仁
朝代：宋

伊洛相逢日，忠贤盛集时。
游从敦气义，唱和若埙箎。
汉嗣资商老，尧章忆后夔。
云亡时共惜，不独故人悲。
蜀郡范公景仁挽词三首·其二
作者：范纯仁
朝代：宋

伊洛相逢日，忠贤盛集时。游从敦气义，唱和若埙篪。汉嗣资商老，尧章忆后夔。云亡时共惜，不独故人悲。
西湖四时四首
作者：范纯仁
朝代：宋

白鹭文鸳鉴里飞，红桥朱阁影参差。疏林密雪皆堪赏，不特寻芳避暑时。万顷琉璃蹙翠鳞，日迟风暖物华新。千花百草游人路，应谓壶中别有春。深堂高阁启清风，舟泛荷香柳影中。日月待公逃暑饮，官无拘检是琳宫。夕阳照水晚登楼，皎月涵波夜泛舟。珍重前贤开展意，中年长愿守閒州。
西湖四时四首·其一
作者：范纯仁
朝代：宋

白鹭文鸳鉴裏飞，红桥朱阁影参差。
疏林密雪皆堪赏，不特寻芳避暑时。
西湖四时四首·其一
作者：范纯仁
朝代：宋

白鹭文鸳鉴里飞，红桥朱阁影参差。疏林密雪皆堪赏，不特寻芳避暑时。
西湖四时四首·其三
作者：范纯仁
朝代：宋
体裁：七言绝句

深堂高阁启清风，舟泛荷香柳影中。日月待公逃暑饮，官无拘检是琳宫。
西湖四时四首·其二
作者：范纯仁
朝代：宋
体裁：七言绝句

万顷琉璃蹙翠鳞，日迟风暖物华新。千花百草游人路，应谓壶中别有春。
西湖四时四首·其四
作者：范纯仁
朝代：宋
体裁：七言绝句

夕阳照水晚登楼，皎月涵波夜泛舟。珍重前贤开展意，中年长愿守閒州。
覆舟
作者：范纯仁
朝代：宋

始骇舟冲簸，颠风振厚坤。涛声如坏屋，雨势若翻盆。力援烦舟子，惊号闵稚孙。全家脱鱼腹，应有未招魂。
覆舟
作者：范纯仁
朝代：宋

始骇舟衝簸，颠风振厚坤。
涛声如坏屋，雨势若翻盆。
力援烦舟子，惊号闵稚孙。
全家脱鱼腹，应有未招魂。
观疆人翥坡
作者：范纯仁
朝代：宋

蚁分突骑向高岑，驰下危涂万丈深。犷俗轻生唯斗险，垂堂宁复戒千金。
观疆人翥坡
作者：范纯仁
朝代：宋

蚁分突骑向高岑，驰下危涂万丈深。
犷俗轻生唯斗险，垂堂宁復戒千金。
观终南采冰
作者：范纯仁
朝代：宋

凝结自太古，苍崖潜閟深。炎蒸当六月，皎洁正千寻。金盌通珠液，青蝇避玉砧。焦劳方旰昃，聊可沃君心。
观终南采冰
作者：范纯仁
朝代：宋

凝结自太古，苍崖潜閟深。
炎蒸当六月，皎洁正千寻。
金盌通珠液，青蝇避玉碪。
焦劳方旰昃，聊可沃君心。
观终南采冰
作者：范纯仁
朝代：宋
体裁：五言律诗

凝结自太古，苍崖潜閟深。炎蒸当六月，皎洁正千寻。金碗通珠液，青蝇避玉砧。焦劳方旰昃，聊可沃君心。
许真君天诰
作者：范纯仁
朝代：宋

至人修练久能成，此诰尝闻降帝庭。
宝墨森森耸鸾凤，训词一一在生灵。
既将道行蒙幽显，奚必僊踪到杳冥。
鹤驾云軿非我觌，祇期操履学真经。
许真君天诰
作者：范纯仁
朝代：宋

至人脩练久能成，此诰尝闻降帝庭。宝墨森森耸鸾凤，训词一一在生灵。既将道行蒙幽显，奚必仙踪到杳冥。鹤驾云軿非我觌，祇期操履学真经。
读老杜忆弟诗寄二弟
作者：范纯仁
朝代：宋
体裁：七言绝句

昔贤遇乱多分散，我汝逢时各宦游。乃信人生欢聚少，安危俱不免离忧。
读逸民传寄孔宁极先生
作者：范纯仁
朝代：宋

汉法忠贤有不容，遂持名节隐蒿蓬。生灵莫见真儒效，爵禄多酬战士功。燕市终难沽美璞，鱼罗安得挂飞鸿。圣朝高士优游甚，自有行藏继祖风。
读逸民传寄孔宁极先生
作者：范纯仁
朝代：宋

汉法忠贤有不容，遂持名节隠蒿蓬。
生灵莫见真儒效，爵禄多酬战士功。
燕市终难沽美璞，鱼罗安得挂飞鸿。
圣朝高士优游甚，自有行藏继祖风。
谒辛化光
作者：范纯仁
朝代：宋

浓阴结秋意，疏林啸松声。
时节感壮怀，挈酒慰友生。
友生冰玉士，节行映古清。
十五簪儒冠，四十无华缨。
家贫道弥富，身困誉益荣。
殷勤数宾侣，足趋颜巷轻。
高斋面幽圃，修筠拥轩楹。
班班寒露丛，竟吐篱下英。
食具简且洁，盘蔬亦晶明。
饮适言笑和，至乐不乱情。
郁然兰芷芬，熏灼通心诚。
因嗟朝市间，利欲空自兵。
谒辛化光
作者：范纯仁
朝代：宋

浓阴结秋意，疏林啸松声。时节感壮怀，挈酒慰友生。友生冰玉士，节行映古清。十五簪儒冠，四十无华缨。家贫道弥富，身困誉益荣。殷勤数宾侣，足趋颜巷轻。高斋面幽圃，脩筠拥轩楹。班班寒露丛，竟吐篱下英。食具简且洁，盘蔬亦晶明。饮适言笑和，至乐不乱情。郁然兰芷芬，薰灼通心诚。因嗟朝市间，利欲空自兵。
谢师厚寄同黄婿鲁直唱和
作者：范纯仁
朝代：宋

忽得穰郊信，翛然病魄醒。怀贤心独在，感旧涕偏零。南斗占神剑，西豪聚德星。卧龙看复起，失马顾曾经。冰玉清相照，芝兰远更馨。粗官应念我，白首候戎亭。
谢师厚寄同黄婿鲁直唱和
作者：范纯仁
朝代：宋

忽得穰郊信，翛然病魄醒。
怀贤心独在，感旧涕偏零。
南斗占神剑，西豪聚德星。
卧龙看復起，失马顾曾经。
冰玉清相照，芝兰远更馨。
麤官应念我，白首候戎亭。
谢师厚挽词三首·其一
作者：范纯仁
朝代：宋

妙年辞笔已惊人，不谓明时阻致君。白首郎中归白水，青衿弟子到青云。渊明雅有归田兴，贾傅空留吊屈文。千载定应无孔孟，一言谁为诔孤坟。
谢师厚挽词三首·其一
作者：范纯仁
朝代：宋

妙年辞笔已惊人，不谓明时阻致君。
白首郎中归白水，青衿弟子到青云。
渊明雅有归田兴，贾傅空留弔屈文。
千载定应无孔孟，一言谁为诔孤坟。
谢师厚挽词三首·其三
作者：范纯仁
朝代：宋

侍行游邓学，才喜识荆州。一顾蒙青眼，相知到白头。坤维同谪后，星纪等閒周。不意终天别，交颐涕不收。
谢师厚挽词三首·其三
作者：范纯仁
朝代：宋

侍行游邓学，纔喜识荆州。
一顾蒙青眼，相知到白头。
坤维同谪后，星纪等閒周。
不意终天别，交颐涕不收。
谢师厚挽词三首·其二
作者：范纯仁
朝代：宋
体裁：五言律诗

天地钟奇秀，公应为世生。何悭一老遗，遽夺万人英。千古长赍恨，重泉不掩名。缪当幽穸志，深愧色丝铭。
谢师厚挽词三首·其二
作者：范纯仁
朝代：宋

天地钟奇秀，公应为世生。何悭一老遗，遽夺万人英。千古长赍恨，重泉不掩名。缪当幽穸志，深愧色丝铭。侍行游邓学，才喜识荆州。一顾蒙青眼，相知到白头。坤维同谪后，星纪等閒周。不意终天别，交颐涕不收。妙年辞笔已惊人，不谓明时阻致君。白首郎中归白水，青衿弟子到青云。渊明雅有归田兴，贾傅空留吊屈文。千载定应无孔孟，一言谁为诔孤坟。
谢张解州作名阃堂记
作者：范纯仁
朝代：宋
体裁：七言律诗

气如巨浪泻长江，清似寒冰满玉缸。几与贾生摩壁垒，未令张子见麾幢。色丝幼妇宜传久，肉袒牵羊合亟降。欲近云章刊翠石，却忧染翰孰能双。
谢微之见赠
作者：范纯仁
朝代：宋
体裁：七言律诗

属邑逢公喜望尘，便陪将漕向江滨。当时早重朋僚契，晚岁重敦道义亲。华衮已惭无德称，琳宫弥羡最閒身。相过无惜频欢醉，八十康宁有几人。
谪居零陵
作者：范纯仁
朝代：宋
体裁：五言律诗

过尽潇湘景，冥行固不分。乌羊飧可饫，白酒饮能醺。自息登临兴，因无出入勤。灵妃曾鼓瑟，信有尚堪闻。
贾文元生日
作者：范纯仁
朝代：宋

宝运兴王国，真贤降帝庭。乾坤深毓粹，河岳共储灵。庆泽贻谋远，光华变世丁。精心该古学，夷步涉仙扃。虎变腾彪蔚，鹏飞绝窈冥。畋占渭滨兆，梦肖傅岩形。姬旦兴周典，桓荣授汉经。四聪延启沃，百辟仰仪刑。金节临全魏，天声震北溟。仁恩宣雨露，威令肃风霆。玉垒兼前好，黄枢冠旧厅。出封仍衮职，开国直龙廷。乐育先儒学，忧勤察讼囹。谈宾延白屋，卫剑匣青萍。体貌师臣贵，功名史笔青。朝廷方倚重，民物傒图宁。大厦容栖翼，洪钟谢寸莛。徒能继舆颂，倾意祝遐龄。
贾文元生日
作者：范纯仁
朝代：宋

宝运兴王国，真贤降帝庭。
干坤深毓粹，河岳共储灵。
庆泽贻谋远，光华变世丁。
精心该古学，夷步涉僊扃。
虎变腾彪蔚，鹏飞绝窈冥。
畋占渭滨兆，梦肖傅岩形。
姬旦兴周典，桓荣授汉经。
四聪延启沃，百辟仰仪刑。
金节临全魏，天声震北溟。
仁恩宣雨露，威令肃风霆。
玉垒兼前好，黄枢冠旧厅。
出封仍衮职，开国直龙廷。
乐育先儒学，忧勤察讼囹。
谈宾延白屋，卫剑匣青萍。
体貌师臣贵，功名史笔青。
朝廷方倚重，民物傒图宁。
大厦容栖翼，洪钟谢寸莛。
徒能继舆颂，倾意祝遐龄。
赠师宰
作者：范纯仁
朝代：宋
体裁：五言律诗

君来宁素约，我至自殊因。义重缘应合，心亲见亦频。十年无龃龉，一遇有逡巡。他日林丘去，须为白首亲。
赠张大夫
作者：范纯仁
朝代：宋

白首衰颜愧复来，当时怀抱向谁开。登临彷佛惊前梦，游赏从容忆旧台。旨酒欲斟怀老伴，高吟难敌想天才。会须早逐君归去，茅屋荒田半草莱。
赠张大夫
作者：范纯仁
朝代：宋

白首衰颜愧復来，当时怀抱向谁开。
登临彷佛惊前梦，游赏从容忆旧台。
旨酒欲斟怀老伴，高吟难敌想天才。
会须早逐君归去，茅屋荒田半草莱。
赠持国持国以瑞鹧鸪歌之
作者：范纯仁
朝代：宋
体裁：词

三十年来解榻宾，今朝重喜奉陈蕃。松筠雅操寒逾劲，胶漆深情老益敦。槐位已惭同致主，棠阴还许继为藩。古今此会应难得，醉饮休辞罄绿尊。
赠眉阳致政程浚少卿
作者：范纯仁
朝代：宋
体裁：七言律诗

清节高风世所推，秋毫名宦肯徘徊。勇抛朝市无穷事，笑指林泉独自来。吟榻未移溪月上，醉巾长拂野云回。尘衣欲作登门客，几杖何妨许暂陪。
赠蕲簟与潞公二首
作者：范纯仁
朝代：宋

双文封卷如筒小，六月铺张满榻寒。曾是吐茵狂醉客，敢尘斋閤助清欢。凉簟资公逃暑用，东池应伴渌波寒。高眠宜享华胥乐，曾致皇家奠枕安。
赠蕲簟与潞公二首·其一
作者：范纯仁
朝代：宋
体裁：七言绝句

双文封卷如筒小，六月铺张满榻寒。曾是吐茵狂醉客，敢尘斋閤助清欢。
赠蕲簟与潞公二首·其二
作者：范纯仁
朝代：宋
体裁：七言绝句

凉簟资公逃暑用，东池应伴渌波寒。高眠宜享华胥乐，曾致皇家奠枕安。
赴郑郎中宴集
作者：范纯仁
朝代：宋
体裁：七言绝句

卧锦仙郎久卜居，满床书史日康娱。邀朋欲走趋斋阁，不厌尘埃俗客无。
过洛谒文潞公游东田
作者：范纯仁
朝代：宋

东田不到几经年，孙阁重登荷眷怜。清世莫尊唯尚父，朱颜难老是真仙。四朝弼亮繄贤业，八表升平赖化权。门馆旧生弥幸会，再陪几杖向林泉。
过洛谒文潞公游东田
作者：范纯仁
朝代：宋

东田不到几经年，孙阁重登荷眷怜。
清世莫尊唯尚父，朱颜难老是真仙。
四朝弼亮繄贤业，八表昇平頼化权。
门馆旧生弥幸会，再陪几杖向林泉。
迎文潞公再谢重事归洛
作者：范纯仁
朝代：宋
体裁：七言绝句

河阳洛下春游盛，两处风光属一家。不独都人瞻几杖，笑迎唯有满城花。
送伯常归郢中
作者：范纯仁
朝代：宋
体裁：七言律诗

穰邓相看少壮时，中间薄宦阻亲依。幸君西洛休官早，值我东齐谢病归。春色满城游骑纵，月光照席酒觥飞。遥知汉上幽栖乐，饱暖全家卧翠微。
送别
作者：范纯仁
朝代：宋
体裁：五言律诗

小雨郊原净，轻风生早凉。歌声激离思，酒力壮悲肠。默计去程远，预知宵梦长。乡关足清赏，一一寄诗章。
送司马伯康君实归夏县
作者：范纯仁
朝代：宋

金昆玉季老相亲，孝弟传家四海闻。
白首还乡疑广受，清朝得志异机云。
埙箎迭奏声相应，鸿雁连飞翼不分。
一夜西风响黄叶，萧骚助我叹离群。
送司马伯康君实归夏县
作者：范纯仁
朝代：宋

金昆玉季老相亲，孝弟传家四海闻。白首还乡疑广受，清朝得志异机云。埙篪迭奏声相应，鸿雁连飞翼不分。一夜西风响黄叶，萧骚助我叹离群。
送宋大卿归淝上
作者：范纯仁
朝代：宋
体裁：七言律诗

眉寿康宁位九卿，人间五福最难并。丹心报国冰霜洁，白首还家里社荣。化日尽输高世乐，野云应似出门情。淮淝美事传千载，何止孤风激后生。
送滕达道龙图交代归阙
作者：范纯仁
朝代：宋

三纪分携念友生，天涯相见眼重明。诏恩幸忝交承契，尊酒聊伸故旧情。我守塞垣华发短，君归乡国锦衣荣。何时共老江湖去，鸡黍相过乐太平。
送滕达道龙图交代归阙
作者：范纯仁
朝代：宋

三纪分携念友生，天涯相见眼重明。
诏恩幸忝交承契，尊酒聊伸故旧情。
我守塞垣华髮短，君归乡国锦衣荣。
何时共老江湖去，鸡黍相过乐太平。
送潞公游河阳河清
作者：范纯仁
朝代：宋

安车乘兴赏春妍，荣盛欢康世莫肩。旧舍讼棠重蔽芾，昔游昼锦复蝉联。子孙拥节迎家府，稚艾争途看寿仙。堪叹三川疲病守，陪公不及望公还。
送潞公游河阳河清
作者：范纯仁
朝代：宋

安车乘兴赏春妍，荣盛欢康世莫肩。
旧舍讼棠重蔽芾，昔游昼锦復蝉联。
子孙拥节迎家府，稚艾争途看寿仙。
堪叹三川疲病守，陪公不及望公还。
送贯之兄被召为御史三首
作者：范纯仁
朝代：宋

御史得言天下事，吾兄清直副明扬。方当旒扆勤开纳，肯使江湖勇退藏。贤者虑时心欲破，仁人致主策须长。朝廷宽大生灵急，只在忠臣振纪纲。忆昔先门陟谏垣，正人风采动朝端。家声宜有琳琅器，兄职今峨獬豸冠。台阁继登时所贵，忠贤得用古来难。浮荣未必吾儒志，会把功名竹帛看。艰祸龙钟百指存，共全馀齿赖依仁。鸰原方顾飞鸣急，乌府俄闻拔擢新。此别宦游须异地，从今教抚更何人。他年莫负乡关约，明月扁舟白酒醇。
送贯之兄被召为御史三首·其一
作者：范纯仁
朝代：宋
体裁：七言律诗

御史得言天下事，吾兄清直副明扬。方当旒扆勤开纳，肯使江湖勇退藏。贤者虑时心欲破，仁人致主策须长。朝廷宽大生灵急，只在忠臣振纪纲。
送贯之兄被召为御史三首·其三
作者：范纯仁
朝代：宋

艰祸龙钟百指存，共全余齿頼依仁。
鸰原方顾飞鸣急，乌府俄闻拔擢新。
此别宦游须异地，从今教抚更何人。
他年莫负乡关约，明月扁舟白酒醇。
送贯之兄被召为御史三首·其三
作者：范纯仁
朝代：宋

艰祸龙钟百指存，共全馀齿赖依仁。鸰原方顾飞鸣急，乌府俄闻拔擢新。此别宦游须异地，从今教抚更何人。他年莫负乡关约，明月扁舟白酒醇。
送贯之兄被召为御史三首·其二
作者：范纯仁
朝代：宋
体裁：七言律诗

忆昔先门陟谏垣，正人风采动朝端。家声宜有琳琅器，兄职今峨獬豸冠。台阁继登时所贵，忠贤得用古来难。浮荣未必吾儒志，会把功名竹帛看。
送贾春卿宰尉氏
作者：范纯仁
朝代：宋
体裁：七言律诗

相君勋业冠朝端，爱子犹居字俗官。道德相传家有法，功名善继古为难。清平足使群情化，谈笑能令万室安。千里远途今日见，愿当仁政勿盘桓。
道旁栅
作者：范纯仁
朝代：宋
体裁：古风

鳞鳞田边栅，意欲全嘉禾。不念大道隳，轮蹄苦难过。还来践旁亩，害稼良愈多。愿以树栅心，治道夷险坡。行子得坦途，羁旅远诋诃。芃芃满陇翠，谁冒蹊田科。
酬安之罢赴真率会
作者：范纯仁
朝代：宋
体裁：五言律诗

席上多佳客，非君众不怡。诗词虽有激，诚意在相思。朋旧难疏间，年龄合养颐。何如两俱便，忺出莫推辞。
酬庆州五弟
作者：范纯仁
朝代：宋
体裁：五言律诗

仲氏居青琐，予而各大州。报君当尽节，省己合回头。继述将何有，荣华过即休。相期知止足，里社早同游。
酬张杲卿相公见招
作者：范纯仁
朝代：宋

先君同榜更何人，教育偏蒙契义亲。孔氏系匏暂滞迹，辽阳归鹤羡閒身。四朝盛事浑经眼，千日浓醪好入唇。箕颍更无高放客，只应梅柳为公春。
酬张杲卿相公见招
作者：范纯仁
朝代：宋

先君同榜更何人，教育偏蒙契义亲。
孔氏繫匏暂滞迹，辽阳归鹤羡閒身。
四朝盛事浑经眼，千日浓醪好入唇。
箕颍更无高放客，只应梅柳为公春。
酬持国携具见访之作
作者：范纯仁
朝代：宋
体裁：七言律诗

两家契义世难伦，老去相逢意愈亲。衰暗岂能宣上化，高闲空惜致尧人。论交白社逾三纪，接武黄扉近十春。终日追陪何所乐，从容言笑尽天真。
酬王定国
作者：范纯仁
朝代：宋
体裁：七言律诗

守麾犹得长诸侯，全晋提封二十州。画角悠扬高戍晚，黄榆摇落故关秋。防边战士多乡思，并塞胡儿学汉讴。早晚罢兵容请老，邀君同醉潩湖头。
酬程定塞提刑
作者：范纯仁
朝代：宋
体裁：七言律诗

衰疲敢惮守边州，老去光阴似水流。塞马春深无苜蓿，田家雪足望麳麰。清笳只解添乡思，白酒聊堪解客愁。独喜平刑贤使者，能将德庆绍箕裘。
酬罗道济黄任道见寄
作者：范纯仁
朝代：宋
体裁：五言律诗

明时频得罪，出处愧朝行。音问通犹懒，赓酬况敢望。诸公怜旧物，迁客惯他乡。怀抱随新月，遥依紫塞旁。
酬韩持国
作者：范纯仁
朝代：宋
体裁：七言绝句

独想当年春宴游，湖边日日醉金瓯。三年阻作登龙客，不谓相思已白头。
酷吏
作者：范纯仁
朝代：宋

虐吏天资害物深，斯民无耻叹刑淫。只凭豺虎贪残意，肯顺乾坤长养心。骨肉尽将成怨府，君亲何以致薰琴。终逢族灭令人快，智者为谋岂待箴。
酷吏
作者：范纯仁
朝代：宋

虐吏天资害物深，斯民无耻叹刑淫。
只凭豺虎贪残意，肯顺干坤长养心。
骨肉尽将成怨府，君亲何以致熏琴。
终逢族灭令人快，智者为谋岂待箴。
金陵怀古二首
作者：范纯仁
朝代：宋

天兵从昔度长桥，四海干戈一战销。江叟岂能知帝力，醉凭渔艇亢秋潮。六朝文物今何在，千里江山自宛然。英武南征无杀伐，至今樵牧尚能传。
金陵怀古二首·其一
作者：范纯仁
朝代：宋
体裁：七言绝句

天兵从昔度长桥，四海干戈一战销。江叟岂能知帝力，醉凭渔艇亢秋潮。
金陵怀古二首·其二
作者：范纯仁
朝代：宋
体裁：七言绝句

六朝文物今何在，千里江山自宛然。英武南征无杀伐，至今樵牧尚能传。
闻锻
作者：范纯仁
朝代：宋
体裁：七言律诗

万籁萧然送夕曛，锻声相应互成文。高随晚吹惊愁耳，清入霜空透暮云。始讶僧鱼敲晓石，静如山木响秋斤。五兵若可为农器，此韵千家不厌闻。
陈东父示及新文
作者：范纯仁
朝代：宋

世德钟良士，爽气横清秋。
公才辅经术，文价伏时流。
近从计廷召，斩为梁苑游。
京都利名地，趋谒先公侯。
高情远俗尚，壮丽资冥搜。
清尊破旅颜，黄菊迎归舟。
佳藻盈大轴，遗我蠲穷愁。
正声和群心，明珠炫双眸。
词高不可继，惠重终可酬。
愧君乐善怀，行义愚当修。
陈东父示及新文
作者：范纯仁
朝代：宋

世德钟良士，爽气横清秋。公才辅经术，文价伏时流。近从计廷召，斩为梁苑游。京都利名地，趋谒先公侯。高情远俗尚，壮丽资冥搜。清尊破旅颜，黄菊迎归舟。佳藻盈大轴，遗我蠲穷愁。正声和群心，明珠炫双眸。词高不可继，惠重终可酬。愧君乐善怀，行义愚当脩。
陈和叔游龙门先归
作者：范纯仁
朝代：宋
体裁：七言律诗

玉峰环照碧伊寒，楼阁参差四望间。散骑从游皆故友，一川清景彻南山。笑言迥出尘埃外，心意都如物象閒。夫子官居惯追赏，故饶诸客独先还。
雪中池上
作者：范纯仁
朝代：宋
体裁：七言绝句

碧玉为池白玉堤，千林万木尽花开。携宾欲觅开尊处，祇得清香辨野梅。
零陵寄三弟五弟二首
作者：范纯仁
朝代：宋

勿起还乡念，囊空不易居。田租收素薄，官俸夺无馀。颜困尝求米，丘贫乐饭蔬。朱门启新第，悬罄是吾庐。勿起还乡念，人多故与亲。旧通乡里意，皆仰俸馀缗。望纵诸家息，情须一饭伸。谁能悠久坐，白眼绝朋宾。
零陵寄三弟五弟二首·其一
作者：范纯仁
朝代：宋

勿起还乡念，囊空不易居。
田租收素薄，官俸夺无余。
颜困尝求米，丘贫乐饭蔬。
朱门启新第，悬罄是吾庐。
零陵寄三弟五弟二首·其一
作者：范纯仁
朝代：宋

勿起还乡念，囊空不易居。田租收素薄，官俸夺无馀。颜困尝求米，丘贫乐饭蔬。朱门启新第，悬罄是吾庐。
零陵寄三弟五弟二首·其二
作者：范纯仁
朝代：宋

勿起还乡念，人多故与亲。
旧通乡里意，皆仰俸余缗。
望纵诸家息，情须一饭伸。
谁能悠久坐，白眼绝朋宾。
零陵寄三弟五弟二首·其二
作者：范纯仁
朝代：宋

勿起还乡念，人多故与亲。旧通乡里意，皆仰俸馀缗。望纵诸家息，情须一饭伸。谁能悠久坐，白眼绝朋宾。
零陵忆弟妹
作者：范纯仁
朝代：宋
体裁：五言律诗

感秋怀弟妹，憔悴客潇湘。他日常星聚，衰年隔雁行。既盲难引望，垂老易悲伤。安得骑鸿鹄，高飞向汝傍。
零陵移居
作者：范纯仁
朝代：宋
体裁：五言律诗

不起移居念，全因废两眸。门闾俱莫辨，隘陋亦何忧。瞑鸟离巢远，盲龟待木浮。平生安稳少，盖乏措身谋。
零陵重阳
作者：范纯仁
朝代：宋
体裁：五言律诗

衰年逢素节，盲卧桂江东。应有登高会，其如摘埴翁。扪杯难举酒，嗅菊不知丛。白首跧僧室，无烦落帽风。
题李子高虞部园四首
作者：范纯仁
朝代：宋

今时难得是高人，里社因君俗愈醇。松竹渐成风月好，只应终日听韶钧。脩鍊工夫合自然，河车潜引玉池泉。老君道德人难识，复见云孙达二篇。全家归隐似前贤，碧酒醇醲白蟹鲜。心欲生民常富寿，高歌会乐太平年。不教外物翳襟怀，明合蓍龟亦信哉。驽蹇自惭无骏骨，谩劳伯乐品题来。
题李子高虞部园四首·其一
作者：范纯仁
朝代：宋
体裁：七言绝句

今时难得是高人，里社因君俗愈醇。松竹渐成风月好，只应终日听韶钧。
题李子高虞部园四首·其三
作者：范纯仁
朝代：宋

全家归隐似前贤，碧酒醇醲白蟹鲜。心欲生民常富寿，高歌会乐太平年。
题李子高虞部园四首·其三
作者：范纯仁
朝代：宋

全家归隠似前贤，碧酒醇醲白蟹鲜。
心欲生民常富寿，高歌会乐太平年。
题李子高虞部园四首·其二
作者：范纯仁
朝代：宋

修炼工夫合自然，河车潜引玉池泉。
老君道德人难识，復见云孙达二篇。
题李子高虞部园四首·其二
作者：范纯仁
朝代：宋

脩鍊工夫合自然，河车潜引玉池泉。老君道德人难识，复见云孙达二篇。
题李子高虞部园四首·其四
作者：范纯仁
朝代：宋
体裁：七言绝句

不教外物翳襟怀，明合蓍龟亦信哉。驽蹇自惭无骏骨，谩劳伯乐品题来。
题杨希元朝议南轩
作者：范纯仁
朝代：宋

卜居俯涧瀍，开轩面嵩洛。迥占西都胜，高据北邙脚。千门凝紫烟，群峰参碧落。神皋势回抱，天阙谁开凿。朝阳丽金碧，半空横殿阁。滩声夜潺湲，云气暮惨错。春花敷烂锦，夏木成翠幄。三川披画图，八极开綷幕。曾无登涉勤，坐享仁智乐。主人富才识，大隐当城郭。早解郡印还，勇脱官检缚。清心对万景，真趣绝外铄。可笑学神仙，妄意向寥廓。
题杨希元朝议南轩
作者：范纯仁
朝代：宋

卜居俯涧瀍，开轩面嵩洛。
迥占西都胜，高据北邙脚。
千门凝紫烟，群峰参碧落。
神皋势回抱，天阙谁开凿。
朝阳丽金碧，半空横殿阁。
滩声夜潺湲，云气暮惨错。
春花敷烂锦，夏木成翠幄。
三川披画图，八极开綷幕。
曾无登涉勤，坐享仁智乐。
主人富才识，大隠当城郭。
早解郡印还，勇脱官检缚。
清心对万景，真趣绝外铄。
可笑学神僊，妄意向寥廓。
题河中府名阃堂
作者：范纯仁
朝代：宋
体裁：七言律诗

谁擘中条太华开，万家填郭耸楼台。岳呈仙掌日边见，河泻龙门天上来。烟霭远分秦甸阔，山川都抱舜城回。坚碑应是当年石，重见吾皇咏起哉。
题潞公翰墨卷后
作者：范纯仁
朝代：宋

四朝勋业载旂常，九十精神正寿康。燕翼自当传百世，岂徒书法付诸郎。
题潞公翰墨卷后
作者：范纯仁
朝代：宋

四朝勋业载旗常，九十精神正寿康。
燕翼自当传百世，岂徒书法付诸郎。
骑射
作者：范纯仁
朝代：宋

雄儿矜绝艺，勇气厌天骄。
振臂联驱马，翻身仰射雕。
回旋惊电雹，奔突出尘嚣。
武备并文教，均修是我朝。
骑射
作者：范纯仁
朝代：宋

雄儿矜绝艺，勇气厌天骄。振臂联驱马，翻身仰射雕。回旋惊电雹，奔突出尘嚣。武备并文教，均脩是我朝。
鲜于谏议挽词三首
作者：范纯仁
朝代：宋

左蜀称多彦，唯公第一流。青蒲曾悟主，白首未封侯。名节传千古，英灵掩一丘。平生僚友分，怀想涕难收。命矣才中寿，天乎丧哲人。逢时身已病，达晚志难伸。清俭贫弥乐，文章老更醇。贻谋有馀庆，孙子自振振。曾向西都陪白社，同为御史带乌纱。盘筵真率无多品，歌舞相参作一家。连日赏穷伊阙寺，乘春看尽洛阳花。那知遥作终天别，不预乡人挽葬车。
鲜于谏议挽词三首·其一
作者：范纯仁
朝代：宋
体裁：五言律诗

左蜀称多彦，唯公第一流。青蒲曾悟主，白首未封侯。名节传千古，英灵掩一丘。平生僚友分，怀想涕难收。
鲜于谏议挽词三首·其三
作者：范纯仁
朝代：宋
体裁：七言律诗

曾向西都陪白社，同为御史带乌纱。盘筵真率无多品，歌舞相参作一家。连日赏穷伊阙寺，乘春看尽洛阳花。那知遥作终天别，不预乡人挽葬车。
鲜于谏议挽词三首·其二
作者：范纯仁
朝代：宋

命矣才中寿，天乎丧哲人。逢时身已病，达晚志难伸。清俭贫弥乐，文章老更醇。贻谋有馀庆，孙子自振振。
鲜于谏议挽词三首·其二
作者：范纯仁
朝代：宋

命矣纔中寿，天乎丧哲人。
逢时身已病，达晚志难伸。
清俭贫弥乐，文章老更醇。
贻谋有余庆，孙子自振振。
鹧鸪天（和持国）
作者：范纯仁
朝代：宋
体裁：词

腊后春前暖律催。日和风软欲开梅。公方结客寻佳景，我亦忘形趁酒杯。添歌管，续尊罍。更阑烛短未能回。清欢莫待相期约，乘兴来时便可来。
龙图张公挽词三首
作者：范纯仁
朝代：宋

仪凤来丹穴，麒麟瑞圣时。壶冰凝雅操，冠玉耸英姿。敦阅今儒将，循良古吏师。未登台鼎贵，胡不到期颐。四纪澄清志，三朝尽瘁身。褰帷跻雅俗，缓带息边尘。圣世歼民望，中原丧国珍。千秋仗良史，直笔纪贤臣。兄事儿童日，情亲五十年。西州官共久，畿邑政相连。谪籍孤踪远，亨衢众望先。那知不复见，一别遂终天。
龙图张公挽词三首·其一
作者：范纯仁
朝代：宋
体裁：五言律诗

仪凤来丹穴，麒麟瑞圣时。壶冰凝雅操，冠玉耸英姿。敦阅今儒将，循良古吏师。未登台鼎贵，胡不到期颐。
龙图张公挽词三首·其三
作者：范纯仁
朝代：宋

兄事儿童日，情亲五十年。西州官共久，畿邑政相连。谪籍孤踪远，亨衢众望先。那知不复见，一别遂终天。
龙图张公挽词三首·其三
作者：范纯仁
朝代：宋

兄事儿童日，情亲五十年。
西州官共久，畿邑政相连。
谪籍孤踪远，亨衢众望先。
那知不復见，一别遂终天。
龙图张公挽词三首·其二
作者：范纯仁
朝代：宋
体裁：五言律诗

四纪澄清志，三朝尽瘁身。褰帷跻雅俗，缓带息边尘。圣世歼民望，中原丧国珍。千秋仗良史，直笔纪贤臣。
龙门山二首
作者：范纯仁
朝代：宋

云拥楼台雪拥川，亲朋行望举吟鞭。烟龛万叠凌花霰，坐见金人变玉仙。松筠深处访潜溪，唐相当年卜隐栖。必竟主人归不得，只教游客驻轮蹄。
龙门山二首·其一
作者：范纯仁
朝代：宋

云拥楼台雪拥川，亲朋行望举吟鞭。烟龛万叠凌花霰，坐见金人变玉仙。
龙门山二首·其一
作者：范纯仁
朝代：宋

云拥楼台雪拥川，亲朋行望举吟鞭。
烟龛万迭凌花霰，坐见金人变玉僊。
龙门山二首·其二
作者：范纯仁
朝代：宋

松筠深处访潜溪，唐相当年卜隐栖。必竟主人归不得，只教游客驻轮蹄。
龙门山二首·其二
作者：范纯仁
朝代：宋

松筠深处访潜溪，唐相当年卜隠栖。
必竟主人归不得，只教游客驻轮蹄。
龙门秋日上潞公二首
作者：范纯仁
朝代：宋

龙门秋色胜春时，新霁登临景更奇。二室峰峦侵碧汉，两涯楼殿照清伊。鸣泉乱泻香山道，翠柏深藏白傅祠。独恨不能陪杖屦，思公空作寄公诗。郊原经雨绝纤尘，短麦蒙茸盖垄新。霜叶妆林成锦段，溪风吹水作龙鳞。秋山苍翠浓如画，晴日鲜明暖似春。遍叩禅关止三宿，犹惭高退自由身。
龙门秋日上潞公二首·其一
作者：范纯仁
朝代：宋
体裁：七言律诗

龙门秋色胜春时，新霁登临景更奇。二室峰峦侵碧汉，两涯楼殿照清伊。鸣泉乱泻香山道，翠柏深藏白傅祠。独恨不能陪杖屦，思公空作寄公诗。
龙门秋日上潞公二首·其二
作者：范纯仁
朝代：宋

郊原经雨绝纤尘，短麦蒙茸盖垄新。霜叶妆林成锦段，溪风吹水作龙鳞。秋山苍翠浓如画，晴日鲜明暖似春。遍叩禅关止三宿，犹惭高退自由身。
龙门秋日上潞公二首·其二
作者：范纯仁
朝代：宋

郊原经雨绝纤尘，短麦蒙茸盖壠新。
霜叶妆林成锦段，溪风吹水作龙鳞。
秋山苍翠浓如画，晴日鲜明暖似春。
遍叩禅关止三宿，犹惭高退自由身。
龙门行
作者：范纯仁
朝代：宋

皇图经野临中天，北有大河南陆浑。陆浑之下伊之源，直走关塞侵山根。此山不断亘坤轴，逆为汝海波涛翻。忽焉天意有不测，副开峡口流如吞。长波万练卷空过，贯都会洛风霆奔。崖岸相嵚竦天阙，此号凿龙为禹门。石道盘纡入幽邃，杉松隐映皆祇园。下窥朝市但尘土，不与人世同嚣喧。天章阁老真相嗣，诏委北陲严国藩。前驺驱弩聊盘桓，凭高置酒临岩轩。是月嘉平腊将尽，春风料峭烟霾昏。圭阴表日景渐正，玉沙透水波先温。杳杳端闱照宸极，壮以崤函周轘辕。超然宴览动咨叹，坐预国论惭冥烦。乃知公旦卜洛意，根本系时亡与存。法宫在今宜有制，上宪太微尊至尊。乘杓布政朝万玉，莫如洛宅当乾坤。三陵气象贯星野，庆云祚百云来孙。岂唯设险御诸夏，亦以捍患安元元。为于可为事乃济，器大重迁咸有言。贱臣幽退冒及此，愿对上前图籍论。
龙门行
作者：范纯仁
朝代：宋

皇图经野临中天，北有大河南陆浑。
陆浑之下伊之源，直走关塞侵山根。
此山不断亘坤轴，逆为汝海波涛翻。
忽焉天意有不测，疈开峡口流如吞。
长波万练卷空过，贯都会洛风霆奔。
崖岸相嵚竦天阙，此号凿龙为禹门。
石道盘纡入幽邃，杉松隠映皆祇园。
下窥朝市但尘土，不与人世同嚣喧。
天章阁老真相嗣，诏委北陲严国藩。
前驺驱弩聊盘桓，凭高置酒临岩轩。
是月嘉平腊将尽，春风料峭烟霾昏。
圭阴表日景渐正，玉沙透水波先温。
杳杳端闱照宸极，壮以崤函周轘辕。
超然宴览动咨叹，坐预国论惭冥烦。
乃知公旦卜洛意，根本繫时亡与存。
法宫在今宜有制，上宪太微尊至尊。
乘杓布政朝万玉，莫如洛宅当干坤。
三陵气象贯星野，庆云祚百云来孙。
岂唯设险御诸夏，亦以捍患安元元。
为于可为事乃济，器大重迁咸有言。
贱臣幽退冒及此，愿对上前图籍论。
龙门马上望雪
作者：范纯仁
朝代：宋
体裁：七言绝句

山开晓色千峰玉，草映寒光万点琼。为我春游添景物，不教桃李独鲜明。
三友亭
作者：華岳
朝代：宋

老松疎竹間梅英，三友如何獨擅名。
應是枇杷并檜柏，當時無力預同盟。
三衢道中
作者：華岳
朝代：宋

西風吹夢落青帘，濁酒三盃路二千。
別岸舟行秋色裏，故人家在夕陽邊。
囊中有藥難醫國，竿上無鈎可釣賢。
見說近來書籍貴，監取唐漢莫論錢。
上詹仲通縣尉·其一
作者：華岳
朝代：宋

松竹不著花，密葉徒如帚。
江梅不藏葉，寒花綴枯朽。
獨有龍焙茶，花葉秀而耦。
冰霜著羣木，凍死十八九。
惟此百草靈，名可綴三友。
春雷迸雀舌，夜雨滴龍口。
皆萌哺啜心，誰假栽培手。
惟有蔡端明，識之在蒿蔌。
移根入北苑，金碧煥星斗。
夸作龍鳳團，封成獻元后。
問花何以報，牙舌甘鼎臼。
他時子復生，爲公滌繁垢。
上詹仲通縣尉·其二
作者：華岳
朝代：宋

西風卷荷衣，披披不成幅。
清霜拆蕙囊，冽冽已成蓿。
如何獨東籬，黄華笑寒菊。
物之有盛衰，循環若推轂。
世事良亦然，亦豈物所欲。
金鈿鎔落日，零露灑寒玉。
人皆惜芳菲，誰復念幽獨。
惟有陶淵明，慇懃費培沃。
簪花從帽落，撚酒醉商陸。
從此擅秋芳，芙桂非同錄。
問花何以報，剪首薦醽醁。
他時更粉軀，爲公采明目。
上趙漕
作者：華岳
朝代：宋

太山之巔有喬松，凜凜千丈摩蒼空。
風雲有會直相際，轟雷掣電蟠蛟龍。
盤根錯節真天種，卿月郎星伴辰拱。
高風蕭瑟涕清泉，桃李無言謾丘壟。
南宮仙桂饒天香，南國蔽芾歌甘棠。
大枝擎天作砥柱，小枝駕海成虹梁。
六月無風天欲雨，赤龍銜火燒空宇。
亭亭橫蓋指扶桑，萬壑千崖冷無暑。
大椿可笑欺莊周，便指千歲爲春秋。
使民若戰夏后社，用汝當作商川舟。
自慚藤蔓纏林壑，未遂鷦鷯一枝樂。
盤桓已喜跨高寒，更借扶摇薦鵰鶚。
我聞處士方綢繆，三友簡在公寧留。
蒼姬已托大夫蔭，赤子願陪丞相遊。
上運管張平國·其一
作者：華岳
朝代：宋

妙年司釀水邊州，浪迹曾陪汗漫游。
紅粉夜嫌銀燭短，醉和明月下西樓。
上運管張平國·其一〇
作者：華岳
朝代：宋

英雄三載謫東南，二月東風始放還。
馬瘦尚嫌歸路窄，願求屋上一青山。
上運管張平國·其七
作者：華岳
朝代：宋

武城三載促公歸，自合班行列禁闈。
計幕暫參知有在，野夫曾此便橫飛。
上運管張平國·其三
作者：華岳
朝代：宋

雨洗芙蓉沃眼青，雪潭澄月照人明。
銅民指點向民說，未比當年令尹清。
上運管張平國·其九
作者：華岳
朝代：宋

雲衢從此喜通亨，鳳閣鸞臺信脚行。
願把恩風散寰宇，盛栽桃李作門生。
上運管張平國·其二
作者：華岳
朝代：宋

大江南畔五松西，潘岳風流夢有詩。
歸路經從定留挽，莫教父老見旌旗。
上運管張平國·其五
作者：華岳
朝代：宋

紫樞黄閣總青氈，西掖東華墨尚鮮。
何事□□□□業，獨公蓮幕恁淹延。
上運管張平國·其八
作者：華岳
朝代：宋

朱顔綠鬢富春秋，家世才華三總優。
不用鶴裘兼映雪，天然標格自風流。
上運管張平國·其六
作者：華岳
朝代：宋

閒將玉斧製羅紈，醉引龍蛇競筆端。
流落□□□□軸，綠窗俱作畫圖看。
上運管張平國·其四
作者：華岳
朝代：宋

雙峰十月客辭家，廷老相期下九華。
檢早不逢陶靖節，喚船同過鯉魚沙。
上韓平原
作者：華岳
朝代：宋

君家勳業在盤盂，莫把頭顱問钃鏤。
漢地不埋王莽骨，唐天難庇祿山軀。
不隨召奭始求老，便學孔明終托孤。
十廟英靈儼如在，謾于宗社作穿窬。
不禱
作者：華岳
朝代：宋

不炷靈香不誦經，兆盃籤榜總欺人。
窮通只合從天地，禍福何須問鬼神。
命到死時生莫倖，事當直處曲還伸。
從今若問開先事，桃李無言二月春。
不遇
作者：華岳
朝代：宋

英雄不遇勿長吁，苟遇風雲彼豈拘。
不向關中效蕭相，便于江左作夷吾。
當知晉霸非由晉，所謂虞亡豈在虞。
多少英靈費河嶽，鍾子不遇獨何歟。
丹青閣
作者：華岳
朝代：宋

未識丹青意，凭欄試解嘲。
煙雲朝起陸，汀渚暮生潮。
山卓數枝筆，天橫一幅綃。
霞收紅暈淺，溪褪綠痕消。
箇裏風煙冷，于中景物饒。
飛黄凌翠閣，寒碧瞰紅橋。
酒盡香凝甕，詩成錦掣標。
朱衣扶客醉，翠袖殢人嬌。
屏帳接千里，畫圖連九霄。
長風來水尾，斜日轉山腰。
赤脚支筇穩，蒼頭控馬驕。
老臣今已矣，兒女總金貂。
丹青閣
作者：華岳
朝代：宋

閣上闌干紫翠環，閣中身世異塵寰。
長虹吸月印秋水，孤鶩伴霞量晚山。
萬里風煙屏帳裏，一時人物畫圖間。
凌烟須是男兒事，却恐功名未放閒。
九日
作者：華岳
朝代：宋

禾落西風黄葉飛，子卿無信鴈來遲。
凄凉自笑劉思父，慷慨難追杜牧之。
歸興十分濃似酒，愁腸一縷亂如絲。
憑君細把茱萸問，此會明年健有誰。
九日溪樓遠望
作者：華岳
朝代：宋

西風寥落做重陽，人在東南水一方。
地僻阻它鴻鴈信，天寒撩我菊萸觴。
江澄素練魚翻赤，葉剪紅綃蟹結黄。
不是倚闌迷望眼，欲憑歸鴈問蘇郎。
九日言懷
作者：華岳
朝代：宋

凄凄天氣間炎凉，破帽翻風客鬭狂。
酒味暗消黄蘂辣，鴈聲喚得菊花香。
三京昔擬恢同軌，九日今猶客異鄉。
更仗阿誰上沙漠，爲予申意郭汾陽。
二月二日即事
作者：華岳
朝代：宋

春潮昨夜沒平灘，一雨催花色半含。
鴈喚元宵歸塞北，燕銜新社到江南。
無歡不必遊花籍，有病何須置藥籃。
只把公忠答天地，從教兒女閙冠簪。
借景樓
作者：華岳
朝代：宋

朱箔鈎新月，平闌架落霞。
百錢呼酒炙，四壁聽笙笳。
翠映誰家竹，香飄何處花。
功名未歸我，且此寄生涯。
倪尚書生祠
作者：華岳
朝代：宋

聞說先生入建都，一年民樂吏清癯。
四廂夜月封朱戶，兩院春風鎖翠蕪。
一旦有書追駟馬，萬冤無計徹羣烏。
焚香再拜祝公壽，問有清朝賞罰無。
偶成
作者：華岳
朝代：宋

一別京華近十年，此心無日不悠然。
嗅梅得句天然巧，把酒開懷地自偏。
鐵硯不須兵十萬，銅盤何用客三千。
功名自有風雲會，不遇風雲毋自煎。
傷春
作者：華岳
朝代：宋

初入京華菊薦香，途中今已過春芳。
十年恰走萬餘里，兩鬢幾乎一半霜。
却酒不禁春黯淡，落花愁對月昏黄。
不堪夜半歸心切，更被杜鵑啼斷腸。
傷春
作者：華岳
朝代：宋

衣袂怯春寒，春在江南岸。
我意正傷春，復被春縈絆。
一雨臙脂濕，萬壑冰澌泮。
撩我惜春心，與春傷爛漫。
柳垂不染絲，織成愁一片。
杏吐無煙火，燒碎腸千斷。
憶昔腰如柳，柳腰輕易按。
憶昔面如花，花面嬌難喚。
人不似春芳，隨處得看翫。
因春憶美人，不見徒扼腕。
何時醉卧花柳中，一笑千金不容換。
僧畫
作者：華岳
朝代：宋

萬景峰前老禪叔，搜羅風月歸巖谷。
胸中有句吐無聲，寫作生綃三四幅。
兵
作者：華岳
朝代：宋

兵貴先人斯奪人，莫教間諜漏真情。
漢因有備吳終退，秦爲無人楚始爭。
卦向爻中分損益，棋於局上定輸贏。
不知都督三邊者，還肯江湖問一聲。
再禱梅山
作者：華岳
朝代：宋

梅山昔扣五通仙，曾許英雄第一籤。
恰遇塵埃當擾擾，如何泥濘尚淹淹。
若非推入高宗夢，須是遥分太史占。
他日崧高詠申甫，一香先爲大王拈。
再繼前韵
作者：華岳
朝代：宋

俗塵方倥傯，得得訪清幽。
煙練素疑抹，山屏翠欲流。
松筠掃日月，藤蔓懸春秋。
物外有餘樂，吾生空白頭。
再還建上舊居
作者：華岳
朝代：宋

門外梅花拔復栽，回時春去去春回。
兒童拍手應相笑，歸去賈生今又來。
冬日述懷
作者：華岳
朝代：宋

寒入肌膚粟已生，銀河凍合水無聲。
梅花漏泄春先到，風色商量雪未成。
有愧何須問天理，無求方始合人情。
男兒未際風雲會，辜負胸中十萬兵。
冬晴
作者：華岳
朝代：宋

臘月南州不類冬，梨花飄粉小桃紅。
未曾飛動遥山雪，早有春三二月風。
冬暖·其一
作者：華岳
朝代：宋

凍雪寒雲作冷冬，群花百卉盡羞紅。
誰將暖律吹寒谷，一夕春回幾信風。
冬暖·其二
作者：華岳
朝代：宋

天不雨霜雪，朝曦與暮霞。
江梅呈臘蕊，巖桂又冬花。
出郭
作者：華岳
朝代：宋

十客聯鑣出北門，馬蹄剜盡碧苔痕。
從教管史占星聚，且聽盃人和月吞。
我欲求仙問離坎，君當隨佛整乾坤。
樽前慷慨休辭醉，明日有懷誰共論。
初夏即事
作者：華岳
朝代：宋

陰晴未判落梅天，柳巷無人絮撲氈。
滌器倒囊尋市醖，喚船挑網得溪鮮。
鳥聲呼夢客千里，山色撩人句一聯。
遐想故人應念我，馬蹄何處夕陽邊。
初抵富沙·其一
作者：華岳
朝代：宋

芳草不隨春水綠，連山猶带夕陽明。
人生有酒且行樂，休向河梁問子卿。
初抵富沙·其二
作者：華岳
朝代：宋

鞭鐙兩三千里路，樓臺數十萬人家。
長虹不吸秋江水，一葉扁舟飛雪花。
別子陳子
作者：華岳
朝代：宋

丙寅三月三十日，天子檄我南國行。
蒲劍欲飛春漲急，柳綿才脫曉寒輕。
事非得已初何好，物到不平終作聲。
自古英雄總多難，賈梁何必怨清明。
別王泰之
作者：華岳
朝代：宋

風神戀行客，吹柳纏簪纓。
傍水鳥多白，近山蟬更清。
別腸雲閣淚，歸路月關情。
告德無多日，清觴聊一傾。
別王泰之
作者：華岳
朝代：宋

黄塵漫漫小峰路，白石齒齒茗坑渡。
相亭南來第一程，人煙蕭條歲云暮。
故人小隠三家村，約我旗亭聊一樽。
相逢此地復相別，明朝懷抱同誰論。
別藍詳道
作者：華岳
朝代：宋

君在江東我水西，君今北去我南歸。
竹孫和客凌風瘦，梅子偏他得雨肥。
鶑囀好聲歸酒斚，花分紅影上人衣。
相看莫作皺眉別，期子秋高賦式微。
別館即事
作者：華岳
朝代：宋

十年客裏過春光，客裏逢春分外狂。
半堵碧雲蝸路濕，一簾紅雨燕泥香。
銜山西日辭春閣，拍岸東風趁夜航。
莫向錢塘蘇小說，東吳新髻李紅娘。
勉趙法曹
作者：華岳
朝代：宋

銀潢河海浸崆峒，君獨軒昂萬派中。
北鄙虎牢今子産，東山狼跋古周公。
固知魯衛封同姓，合向燕秦策異功。
我欲誓江同擊楫，中流不惜伴英雄。
勉馮著明
作者：華岳
朝代：宋

主憂臣辱已難堪，國事顛危况未安。
溺嫂臨淵猶援手，鬭人同室尚攖冠。
公如不唱從軍樂，士亦恐歌行路難。
麟閣功名總勞苦，莫將行役作辛酸。
午枕
作者：華岳
朝代：宋

三盃未醒復三盃，醉眼朦朧劈不開。
急辦藤牀并竹枕，要隨蝴蝶到蓬萊。
南劍水閣
作者：華岳
朝代：宋

欲向津頭問鏌鋣，一潭秋水漫煙霞。
畫屏對客景藏景，芳樹壓溪花照花。
有策廷爭慚賈誼，無功廟食笑張華。
夜深霹靂轟雙劍，驚起延平十萬家。
南浦客邸
作者：華岳
朝代：宋

南浦半月雨，溪流暗沒沙。
斷橋虹散綺，拍岸雪飛花。
孤館客無夢，短蓬人未家。
何如擁紅日，照我上筠車。
南浦水閣
作者：華岳
朝代：宋

橋橫南浦虹千丈，柳護西溪翠一行。
佳麗不知滋味惡，插花臨水照紅粧。
吳伯敘
作者：華岳
朝代：宋

太平官府不停囚，求劍烏衣欲刻舟。
私筴是鷄難做鶴，公庭得馬便成牛。
不疑若受千金謗，膠鬲當貽萬世羞。
見說明公在蓮幕，不知能鑑此冤不。
呈古洲老人
作者：華岳
朝代：宋

衛霍勳名李杜才，纔過四十也心灰。
俗塵趁少便披拂，詩料空多難剪裁。
時事謾提眉便皺，家懷未說眼先開。
朱簾更倩梅香掛，要放銀蟾入座來。
呈周及之貢元
作者：華岳
朝代：宋

一頭却過六七嶺，兩足幾乎百十斤。
恰喜故人能下榻，檠窗樽酒細論文。
呈富大卿
作者：華岳
朝代：宋

司農未曉報龍樓，昨夜中天貫索流。
石父不逢齊子相，馬遷空作漢家囚。
銅壺滴碎短長夢，鈴索拽翻新舊愁。
安得君王賜歸騎，一廛投老大江頭。
呈寧次翁
作者：華岳
朝代：宋

王謙不事富春侯，自是薰蕕味不侔。
病體隔年留枉獄，夢魂連夜逐歸舟。
可憐商木遷新令，欲爲韓門復舊讐。
但得此心無所愧，爲公一死亦何尤。
呈徐商卿
作者：華岳
朝代：宋

十年憂患謫東南，萬事于心了不關。
病去只愁雙足軟，老來且喜一身閒。
人情無處便生怨，天道有時猶好還。
大抵久長居富貴，到頭天意亦須慳。
呈李景山
作者：華岳
朝代：宋

居靜心嘗樂，愁多鬢不禁。
買舟和月載，把酒對花斟。
白水有深淺，青山無古今。
從茲得真趣，消盡利名心。
呈李朝舉
作者：華岳
朝代：宋

一片忠肝照日明，濟時無策苦傷情。
聱牙拊几悔南渡，和淚挑燈編北盟。
漢用檄招三十郡，楚因歌散八千兵。
太平若鬭生靈肉，何用生靈望太平。
呈楚南僧
作者：華岳
朝代：宋

剛腸未肯報平安，擬把功名一擔擔。
方向杏壇逃敗北，却于蓮社得和南。
香同世事炎還冷，茶類人情苦始甘。
大抵久長同佛法，此心何處不瞿曇。
呈毛南仲
作者：華岳
朝代：宋

暮宿東溪一草堂，倦和衣屨卧胡牀。
夢隨鸞去遼天闊，夜到雞鳴剗地長。
早起不須禽爲喚，多憂誰謂草能忘。
清閒却愧毛南仲，醉卧西窗一枕凉。
呈沿漕宰
作者：華岳
朝代：宋

長亭不作馬蹄迂，一葉孤蓬入帝都。
星布關津皆自放，雷封纂節獨相拘。
可憐罔市千般有，誰信虛舟一物無。
爲祝琴堂早催發，片帆連夜過姑蘇。
呈王君庸
作者：華岳
朝代：宋

主人意重出霓裳，客子愁多欲斷腸。
眉黛暗傳春去恨，臉紅猶带夜來粧。
竹根穉子肌膚滑，葉底荷花語笑香。
多少行雲在巫峽，謾將詩思惱襄王。
呈王子蒙隠者
作者：華岳
朝代：宋

國士還須爲國憂，肯同兒女作身謀。
存無補世亡無異，生不驚人死不休。
秦鹿須還屠狗逐，楚猴猶爲爛羊羞。
如今若論西都事，却與中唐風馬牛。
呈諸同舍
作者：華岳
朝代：宋

洛陽年少不知幾，十載南州賦式微。
三舉不登黄甲去，兩庠空笑白丁歸。
頭長賈昔過三尺，腰大巨今徒十圍。
祇恐金鑾不前席，誰云無策富王畿。
呈鄱陽趙及甫
作者：華岳
朝代：宋

不學炎凉不自謀，動和權勢作仇讐。
筆鋒带怒摇山岳，劍氣銜冤射斗牛。
龍虎榜中當擢第，麒麟閣上合封侯。
功名未入男兒手，誰肯甘爲郡督郵。
呈鍾子嚴
作者：華岳
朝代：宋

那條路不通長安，莫把心腸獨自剜。
有釀何須兒索飲，無殽徒勸客加餐。
千金不賞思歸楚，萬戶無封願識韓。
大抵利名些子耳，幾多豪傑被縈絆。
呈陳信父
作者：華岳
朝代：宋

老來百計總無成，當路時官懶問名。
國事只將心事比，今人難作古人評。
蒼頭笑我樽無佐，白髮欺人鑷又生。
惟有建溪知客意，過灘時作不平鳴。
呈陳平仲
作者：華岳
朝代：宋

達人安分樂平生，不與陰陽造化爭。
漢節有人恭且止，楚盤無客遂當行。
薦公地栗三盃酒，分我天香一味羹。
大抵有施須有報，木桃瓊玖愧詩評。
呈魯伯瞻
作者：華岳
朝代：宋

信斷無青鳥，盟寒有白鷗。
悶和詩作首，愁聽□□□。
水滴蓮花曉，山空桂子秋。
功名有期會，教□□□□。
呈魯功甫
作者：華岳
朝代：宋

拂面東風二月天，綠楊芳草暗平川。
花容著雨鬭翻錦，春色惱人催禁煙。
燈夜雖然君有約，花時却恐我無緣。
直須得暇來相訪，當約嫦娥伴醉眠。
和戎
作者：華岳
朝代：宋

納幣求成事已非，可堪函首獻戎墀。
一天共戴心非石，九地皆塗血尚泥。
反漢須知爲鼂錯，成秦恐不在於期。
和戎自有和戎策，却恐諸公未必知。
嘲曹掾友人
作者：華岳
朝代：宋

世態年來日日新，宦途澆薄更驚人。
闕期動徹連三政，選調無疑費百緡。
是吏有囊盛短卷，非財無藥療長貧。
參軍也勝陶彭澤，且糶官糧醉幾巡。
嘲熱
作者：華岳
朝代：宋

南方有神名祝融，髮赭面丹唇朱紅。
執鞭入海驅赤龍，火車勒駕燒長空。
千驂萬乘如聯轡，烈焰騰騰灼天地。
九霄烜赫皆甑蒸，四海煎熬俱鼎沸。
流金爍石氣不通，天下俱在紅爐中。
葛衫襟濕疑有雨，羅紈柄折渾無風。
祝融祝融毋太酷，天道炎凉嘗反覆。
看看少皡催戍瓜，盡把凉風散煩溽。
嘲熱
作者：華岳
朝代：宋

赤帝乘龍駕火車，晴空燒斷暮天霞。
流金爍石休相酷，少皞看看催戍瓜。
嘲賀將仕·其一
作者：華岳
朝代：宋

花何太喜誰能賦，葉是良媒解寄詩。
但覺人間傳盛事，不知天上集佳期。
嘲賀將仕·其二
作者：華岳
朝代：宋

吾身西圛拘猶少，君腹東牀坦已多。
我欲屠牛窮建節，君從歡燕小登科。
嚴陵方市
作者：華岳
朝代：宋

浮雲掃盡天宇清，千花萬花開錦屏。
好風吹皺一池綠，白鳥點破千山青。
客行五里復五里，兩眼丹青間紅紫。
杖屨不知行路難，人在江南圖畫裏。
囚中記貧
作者：華岳
朝代：宋

英雄不遇不憂貧，獄吏從教喚不應。
煮飯只燒沽酒鑵，讀書權借守囚燈。
堪嗟世事危如卵，無怪人情冷似冰。
勿謂功名成倖致，志公終不是閒僧。
壽昌道中
作者：華岳
朝代：宋

山斷疑無路，林開覺有村。
饑牛戀茅壠，吠犬護柴門。
悶去詩千首，愁來酒一尊。
明朝南去路，懷抱與誰論。
夜步水西
作者：華岳
朝代：宋

半趿芒鞋過水西，樓臺燈火未多時。
山羞見我頭頭轉，月怕拋人步步隨。
楓葉卷愁秋去早，溪聲翻笑夜歸遲。
柴門只解關煙雨，不隔離愁些子兒。
夜讀離騷
作者：華岳
朝代：宋

楮衾封冷白凝霜，展轉無眠夜未央。
風欲送愁先卷帳，雨嫌多夢故敲窗。
自慚鼓瑟投齊好，謾接歌輿效楚狂。
起把離騷讀幽悶，楚詞還似楚江長。
夢謫仙
作者：華岳
朝代：宋

夢駕白雲參謫仙，謫仙留賦白雲篇。
醉將隻手拏虹筆，便扯青霄作彩牋。
奇見
作者：華岳
朝代：宋

紅牙催拍燕飛忙，一片行雲遶畫堂。
眉黛蹙成游子恨，臉紅燒斷故人腸。
榆錢不買千金笑，柳带何須百寶粧。
舞罷隔簾偷送目，不知誰是楚襄王。
套筒
作者：華岳
朝代：宋

作箇咿𠼳贅項咽，箇中和我萬愁牽。
一筒作柄簫無竅，雙鐵爲圜扇有圈。
身拜却疑人是犬，手擎還類筆如椽。
從今節節能通氣，安得當爲積蓄錢。
安分呈李竹齋
作者：華岳
朝代：宋

風雨思君子，煙霞憶舊遊。
一區山水國，萬里帝王州。
臘罋香浮玉，春旗雪滿甌。
安貧隨處樂，此外復何求。
宣城道中
作者：華岳
朝代：宋

恰到杏花天，轉頭過禁煙。
燕歸纔數日，蠶起又三眠。
少智慚樗里，多材憶孟堅。
功名且隨分，無苦自咨煎。
宣城道中
作者：華岳
朝代：宋

躍馬上宣城，千山翠欲顰。
蕙風輕卷舌，櫻雨細沾唇。
柳絮難驅臘，榆錢不買春。
何如澆一斗，爛醉石湖濱。
容膝
作者：華岳
朝代：宋

具體功非遠，全軀恨已消。
安禪須促膝，覓句敢成摇。
悔不身齊足，時當事半腰。
行人只蒲伏，何處得逍遥。
宿嚴瀨
作者：華岳
朝代：宋

遐想高風殊未厓，艤舟夜訪子陵臺。
銜山西照情何限，逝水東流夢不回。
雙槳未聞卿月過，一尊先爲客星開。
東都人物俱煨燼，獨有先生迹未灰。
宿橫溪橋
作者：華岳
朝代：宋

夜宿橫溪煙靄間，眉頭歸路萬山攢。
連天麥浪波千頃，撲地楊花雪一團。
餘鏹不供春後醖，夾衾猶怯夜來寒。
征夫莫怪車音澀，自是愁多行路難。
宿水陸寺
作者：華岳
朝代：宋

蕭寺廊廡闊，無人獨自行。
吳儂非好僻，楚客爲誰清。
花落憑風掃，燈殘借月明。
江湖有烟浪，且此寄餘生。
宿灌頭
作者：華岳
朝代：宋

淡魚纔煮鹹魚熟，白酒新篘紅酒香。
莫訝盃盤成草草，一年忙處是蠶桑。
寄仵判院·其一
作者：華岳
朝代：宋

閒亭無日不相隨，稍不相隨恨別離。
况是一秋無信息，可無人寄問安詩。
寄仵判院·其七
作者：華岳
朝代：宋

此去于門咫尺間，樽罍無計得躋攀。
斷魂欲伴行雲去，猶恐歌喉誤小蠻。
寄仵判院·其三
作者：華岳
朝代：宋

天音空洞豈虛傳，許我琅函誦半千。
何事加持功已倍，日邊消息尚茫然。
寄仵判院·其二
作者：華岳
朝代：宋

自慚兒女總江湖，鴻鴈不來音訊疎。
且喜北堂珠玉眷，團圞環誦道家書。
寄仵判院·其五
作者：華岳
朝代：宋

紅猊消盡水生花，清夜迢迢玉漏賒。
環珮不知何處去，醉眠應是小卿家。
寄仵判院·其八
作者：華岳
朝代：宋

錦牋牙軸白雲詞，君外知音更有誰。
一榻何時對風雨，與君聯臂話相思。
寄仵判院·其六
作者：華岳
朝代：宋

毫端風雨走蛟螭，人物風流冠一時。
要向行雲問蹤跡，青樓何處沒新詞。
寄仵判院·其四
作者：華岳
朝代：宋

短牋封罷更重題，生怕蒼頭去路迷。
說與不須多借問，葛廬祇在白雲西。
寄兩庠同舍
作者：華岳
朝代：宋

昔年槌鼓扣天閽，遠謫南州七度春。
大享有恩來北闕，小囚無賂脫東閩。
烏衣座滿民流血，畫燭簾深案積塵。
見說九重宵旰慮，長沙猶有少年人。
寄劉浩然
作者：華岳
朝代：宋

樽酒檠窗鬢髮新，別來驚見雪霜侵。
幾行淚滴風前燭，一片心敲月下砧。
好德未聞如好色，知人安得似知音。
一書欲寄南來鴈，江闊天高無處尋。
寄大庾郭縣尉
作者：華岳
朝代：宋

前年建安縣，始識韓荆州。
一見辱知遇，許我嘗從游。
尋幽訪赤壁，買笑陪青樓。
有酒即命駕，夜飲忘觥籌。
雪香飄梅花，歸駕仍遲留。
送君城北隅，歲事希一周。
告德雖未久，有懷奚所投。
客來自錦溪，知爲藍田遊。
摳衣欲趨隅，其奈風馬牛。
方圖拜尺紙，文此不敏羞。
乃復三不緘，獲戾于君侯。
謫客干典刑，宜爾餐吳鈎。
幸不畀我死，殘喘延俘囚。
搜索徧中外，釋縛良無由。
始思鵾鵬翼，庇我反手猶。
噓燈拂毫楮，尺素馳星流。
荷公三復還，惻然添我憂。
許我京闕間，與我爲良謀。
于今秋復冬，俟命猶置郵。
西風掠天宇，魚鴈俱沉浮。
未審恩波中，許我共濟不。
我材襪線短，願公廣甄收。
他日賓幕府，鏖戰當焚舟。
公兮不我援，復駕言焉求。
寄宗上人
作者：華岳
朝代：宋

我爲扣閽拘狴犴，汝將吟筆換袈裟。
別來猶記松窗外，一掬清泉自點茶。
寄小王徐子晉
作者：華岳
朝代：宋

十載長沙路二千，歸心日夜在長安。
居家有譽眉空白，戀闕無謀心謾丹。
獲鴈不聞蘇子信，沐猴徒笑楚人冠。
馬蹄恐有唐城便，爲把功名問二潘。
寄張舍人
作者：華岳
朝代：宋

萬冤無計徹天衢，三尺金科謾卷舒。
公不戴星馳駟馬，民將指日就枯魚。
黄堂宴妓不加意，丹陛慮囚空有書。
見說羣烏廣瞻聽，如何公論尚躊躇。
寄敬甫葉兄
作者：華岳
朝代：宋

歲次丁卯秋，八月既生魄。
于時謫建安，脫去未有策。
忽覩星鳳光，慨然陪履舄。
自謂入閩建，閲人幾千百。
間有知功名，所見得邪僻。
否則苟利祿，鄙猥何足責。
獨我子敬甫，挺挺出蠻貊。
舌端摇戈矛，筆下羅疆埸。
扣以軍國秘，歷歷有奇畫。
以此方定交，歸心已翰翮。
送君東郭門，握手不忍釋。
明年入中都，首上平戎策。
甫結君相知，便念長沙謫。
細草天子書，願置孤臣驛。
論薦方躊躇，倚門重垂白。
轍環溫凊圍，笑言方啞啞。
去我兩牛鳴，恍若關山隔。
去年槐花黄，郡國書貢籍。
若以經濟材，俯亦從此役。
白屋寄簪纓，青燈聯袵席。
談笑生風雷，議論燦金碧。
雪香飛梅花，歸鞍整南陌。
別後殊未幾，拳拳在朝夕。
君腹坦東牀，吾身繫西圜。
從此嘆參商，蓬瀛非咫尺。
尺紙雖屢投，奧援不我索。
星次幾一周，幸我安且懌。
嘗觀義與利，更相爲損益。
欲論古人交，二者請君擇。
不惟眼獨青，且要心同赤。
此身可虀粉，此道不可易。
自料吾與君，造物難棄擲。
胸次蓬萊山，襟懷雲夢澤。
未說詩書帥，休論文章伯。
堂堂大丈夫，詎可虛竹帛。
但恨不振蹤，尚此多扞格。
在君當先登，挽回二千石。
饑溺切君身，推解過疇昔。
炎凉無異心，始終無異迹。
庶幾吾二人，交情可全璧。
寄楊渭夫
作者：華岳
朝代：宋

自愧材猷不足觀，獨于忠義死難干。
二陵風雨誰思漢，萬里腥羶誰報韓。
眼到北盟常揾血，話殘南渡欲衝冠。
如何一代多人傑，稽首稱藩鼻不酸。
寄江子崗
作者：華岳
朝代：宋

秋夜封書上子崗，別來化日又舒長。
只知電燭兩經月，不覺星毛半欲霜。
竹葉照人凝盞滑，梅花撩客透籬香。
知他詩債曾償未，料得尋春日日忙。
寄王五四將仕·其一
作者：華岳
朝代：宋

季叔青天轟霹靂，屈原平地溺波濤。
從教晉楚多戕賊，二子何曾損一毫。
寄王五四將仕·其二
作者：華岳
朝代：宋

周田且謂曾占易，商野何嘗識夢書。
假使二君無感召，不成終老在樵漁。
寄王士貴
作者：華岳
朝代：宋

畫橋相送百花春，轉眼孤鴻逐斷雲。
別後有誰能顧我，客中無日不思君。
風前花影嘗興念，月下桐聲久不聞。
見說近來多好况，一書無惜寄云云。
寄王清之
作者：華岳
朝代：宋

封書漢上寄清之，却恐清之漢上歸。
千里謾懷明月共，寸心常伴白雲飛。
湘妃有淚能斑竹，周士無心戀采薇。
安得一緘飛海嶠，與兄聯轡上淮淝。
寄盧進士
作者：華岳
朝代：宋

丈夫策定在吳鈎，浪把橋門作勝遊。
綵筆誤人隨驥尾，錦標還我占鼇頭。
關山夢寐三千里，竹帛功名四十秋。
安得九重容借箸，盡將軍國爲前籌。
寄苕溪故人
作者：華岳
朝代：宋

昔年分袂霅川東，繫馬花梢撲亂紅。
解珮送行情怏怏，舉盃言別恨匆匆。
中人以上誰知我，北斗以南惟有公。
此去東閩有良便，一書無惜慰羈窮。
寄范茂卿
作者：華岳
朝代：宋

社風吹迸雨前枝，正是施工北苑時。
小胯未封纔入盝，短鎗初拆半含旗。
一盆臘雪分龍井，萬杵春雷入鳳池。
見說貢餘山似積，小煎還肯換新詩。
寄西山
作者：華岳
朝代：宋

姓名久不到西山，覓便無風鼻謾酸。
天塹有花春堰急，地爐無火夜堂寒。
青燈昔記對牀卧，白髮今羞把鏡看。
見說北歸常有鴈，一書無惜報平安。
寄西山
作者：華岳
朝代：宋

宮牆無地可穿窬，猶幸先人有敝廬。
仕版可羞寧毀瓦，儒冠曾誤枉收書。
供柴我合同收炭，寄食君當自辦蔬。
此理曉然明似鏡，何須足下肆耕鋤。
寄趙及父
作者：華岳
朝代：宋

欲邀詩社同蓮社，爲築將壇并杏壇。
圖得有材皆命世，不隨風月報平安。
寄趙德夫
作者：華岳
朝代：宋

男兒無路出邯鄲，長鋏休從暗裏彈。
是處有魚堪下釣，扁舟何獨子陵灘。
寄陳士元
作者：華岳
朝代：宋

郊野英雄不肯收，膏粱芻豢有何謀。
胡兒只怒馬黄弩，公子當求狐白裘。
唐詔屢頒蕡不第，漢壇纔築信當侯。
古今得喪同兒戲，何必區區嘆白頭。
富沙道中述懷
作者：華岳
朝代：宋

敗鼓非全材，毀瓦不自牧。
造物兒未戲，達人火先撲。
卜不到渭濱，人徒嗟海曲。
彼哉真彼哉，伐盡牛山木。
寧川冷渡
作者：華岳
朝代：宋

峯回路轉六七里，林靜鳥啼三四聲。
游女不知行旅恨，一茶留我話平生。
小圃
作者：華岳
朝代：宋

舍北有餘隙，平禠作小園。
花存四五本，竹種兩三根。
風伯倩摇珮，月娥煩佐尊。
誰知方丈裏，別有一乾坤。
小春言懷
作者：華岳
朝代：宋

桃李生香花滿谿，南州十月尚襜衣。
春從酒罋榨將出，秋在詩囊带得歸。
弓射十分方破的，棋高一著便爭機。
勸君莫作等閒看，毫髮差殊事已非。
山居
作者：華岳
朝代：宋

布作寬袍竹作冠，蕭然萬慮不相關。
數聲橫笛煙霄外，一箇閒人天地間。
若遇急流須勇退，從教倦鳥不知還。
百年富貴君休羨，得似浮生半日閒。
山水吟
作者：華岳
朝代：宋

閩之山峨峨，可以接穹蒼。
閩士孕其秀，胸次尤難量。
閩之水滔滔，可以燭妍醜。
閩士生其間，其美不容口。
君不見周家社稷生甫申，崧岳當年曾降神。
又不見千里秀氣鍾三蘇，眉山草木皆焦枯。
我生恨不由河洛，虛負三光并五岳。
地靈人傑推江東，人物風流兼磊落。
顧此閩之東，自古多英雄。
求其爲絕稱，獨一忠穆公。
公今已即世，後世誰可擬。
惟有詹仲通，一人而已耳。
仲通何如人，景星與鳳凰。
不險亦不深，山高兮水長。
巖桂
作者：華岳
朝代：宋

西風吹老碧蓮房，萬壑風流拆麝囊。
謾與籬花爭曉色，肯教盆蕙壓秋芳。
月中有女曾分種，世上無花敢鬭香。
要識仙根迥然別，一枝開傍郄家牆。
巖桂落英
作者：華岳
朝代：宋

凈掃庭階襯落英，西風吹恨入蓬瀛。
人從紫麝囊中過，馬踏黄金屑上行。
眠醉不須鋪錦褥，研香還解作珠纓。
宮娥未許填溝壑，收拾流酥浸玉罌。
巧松·其一
作者：華岳
朝代：宋

萬折千蟠去不回，不知處士爲誰栽。
錢塘九里空蕭瑟，得似天孫送種來。
巧松·其三
作者：華岳
朝代：宋

赤子親曾約子房，阿誰培植到橫崗。
向人面面皆奇巧，廊廟如何作棟梁。
巧松·其二
作者：華岳
朝代：宋

夏社商舟未說渠，女蘿先要施雲衢。
若教終始如絃直，肯向秦邦作大夫。
巫山
作者：華岳
朝代：宋

碧簪千丈倚巴江，暮雨朝雲總是常。
山勢插天宮殿少，不知何處是高堂。
平政橋
作者：華岳
朝代：宋

建水合流三百里，直下富沙如撚指。
溪東披拽纜過西，千丈春風怒濤起。
香輪不解碾清江，造舟貫索成河梁。
年年麥熟梅欲黄，連城千里皆波光。
淳熙太守憂溱洧，問津日夜思無計。
老農叉手願鳩工，疊石中流使民濟。
金珠賣價不計緡，鎸瑕斷梓功方成。
功成燕雀賀新屋，炳然萬棟輝丹青。
插天螮蝀橫江尾，下壓寒潭碧無底。
市聲不到畫梁間，秋色盡歸朱箔裏。
我行一月無風波，今朝醉眼翻青羅。
金鰲背路客揮𩍐，玉虹跨浪舟飛梭。
石唇噴盡寒崖雪，雪中電掣金蛇赤。
兩岸樓頭將相家，八州車馬神仙客。
人言辟人推政平，故此特以平政名。
我聞政事平如水，水到不平還作聲。
幽居
作者：華岳
朝代：宋

十頃平湖一簇山，湖山佳處著朱闌。
分階草色迎春綠，漱石泉聲入夜寒。
不擾自然人事好，有爲方信世途難。
如今休說當年事，只把心平氣定看。
幽居
作者：華岳
朝代：宋

瀟灑幽居屋一重，入門花柳間青紅。
簾嘗礙月鈎嘗掛，酒不逢花盞不空。
畏愛難全公子日，雌雄誰識大王風。
且將酒貨遷詩料，休問榷場通未通。
幽居
作者：華岳
朝代：宋

莫問門無長者車，只圖深巷樂樵漁。
一園黄落食無限，萬壑碧蓑衣有餘。
鴈足北來歸訊杳，馬蹄南去故人疎。
東風看整朝天旆，多少功名在故廬。
建安暮秋
作者：華岳
朝代：宋

斜陽望斷水平橋，古柳蕭疎己半彫。
魚躍浪花翻水面，鴈拖煙練束林腰。
花時無鏹能追驥，月夜有詩堪續貂。
回首故鄉多少恨，亂山無數路迢迢。
後溪·其二
作者：華岳
朝代：宋

泉聲恰似世情惡，山色不如歸興濃。
自恨十圍無處著，何如瘦作束腰蜂。
得金正將書
作者：華岳
朝代：宋

八行黥墨笑金暉，今亦提兵上海涯。
一介問安雖老畧，感恩猶勝李申之。
怒成
作者：華岳
朝代：宋

舌端豪氣吐長虹，四海一身無處容。
不向北山求刺虎，便從南海學屠龍。
鼎須劉闢方成器，劍到魏齊那是鋒。
欲抱不平朝玉帝，夢魂飛上祝融峰。
怒題
作者：華岳
朝代：宋

壯氣橫秋面渥丹，男兒未遇指休彈。
賣漿豈料周分國，盜粟焉知漢築壇。
脛脡未甘纏吏鞅，髑髏不信誤儒冠。
夜深踢起床頭婢，和淚挑燈把劍看。
思故人
作者：華岳
朝代：宋

十載無人問益之，誰于欬唾覓珠璣。
兩三千里家何在，三十六峰人未歸。
將謂抱薪能救燎，果然畫餠不充饑。
東川恐遇連榮祖，一笑不須論是非。
思故人
作者：華岳
朝代：宋

太乙年來落冀并，幾多豪傑未成名。
堯天日月計和玉，胡地山川知耀卿。
盧六驅風能破屋，陳三平水可傾城。
年來幕府勤延攬，何事諸兄未有聲。
思故人
作者：華岳
朝代：宋

芳酒一樽雖甚□，故人千里奈思何。
柳挼池閣條偏細，花近簷楹香更多。
悉事
作者：華岳
朝代：宋

欲歸未去兩紛拏，何事回天力未加。
九牧誰爲十羊主，百冠當念一人髽。
肘邊有石心雖切，腰下無錢手謾叉。
千萬有人逢伯樂，爲言龍種尚盤車。
悶中賡趙丞韵
作者：華岳
朝代：宋

壯士不同兒女曹，誰云賦性太粗豪。
一編韜略進擒虎，十轄絲綸學釣鼇。
劍口不磨韓信血，鼎心須刮食其膏。
英雄多少不平氣，一夜朔風爭怒號。
悶成
作者：華岳
朝代：宋

勿憂李廣不封侯，廣不封侯未足憂。
漢鼎不烹曹操肉，吳鈎空斷伍員頭。
鴻門自昔推屠狗，虎帳于今愧沐猴。
千萬南陽遇徐庶，爲言豪傑尚縲囚。
悶述·其一
作者：華岳
朝代：宋

鴈翎未忍刳丁謂，虎口猶期脫蔡京。
何事姦邪皆倖免，洛陽年少却南征。
悶述·其二
作者：華岳
朝代：宋

有鼎不烹胡虜肉，無刀可斷佞臣頭。
男兒此等不平氣，空使衝冠射斗牛。
悶題
作者：華岳
朝代：宋

此心忠義出天資，奴隸兒童莫强爲。
燕雀不知鴻鵠志，牛羊徒飾虎狼皮。
事當桀犬吠堯日，書在塞鴻歸漢時。
拔劔問天天不語，料天還愧負男兒。
惜秋·其一
作者：華岳
朝代：宋

祝融噓火扇驕陽，北陸迎寒釀雪霜。
安得金風專歲令，四時心地有清凉。
惜秋·其二
作者：華岳
朝代：宋

詩到林頭落葉時，眼前秋事已無幾。
何當領取秋容去，收拾詩囊带得歸。
感應王祠
作者：華岳
朝代：宋

如神正直護縲囚，當代公卿總合羞。
疏紙未燒謀已遂，爐香方爇病先瘳。
乞靈屢假三更寐，釋縛常封萬戶侯。
待得有勳書竹帛，一封當爲薦宸旒。
慰吳吉甫縣尉
作者：華岳
朝代：宋

子鍼如京師，一室膏鼎臠。
兄室雖被戕，一妻猶可免。
伯奢事行役，八子俱蹂踐。
兄家禍雖劇，一女特婉孌。
女死固可傷，殊未敵冠冕。
妻在固全軀，喪女憂莫遣。
大厦既灰飛，豐儲皆席卷。
鶺鴒起嘆嗟，鸞凰徒展轉。
我昔以難勤，荷兄垂勸勉。
兄今以難告，倍覺淚淟涊。
泛觀天之理，禍福嘗相反。
有難既不死，他時非淺淺。
去兄一牛鳴，爲地良非遠。
不能見兄慰，面目實有靦。
自料吾與兄，氣量及者鮮。
胡爲蒼者天，與子獨羈蹇。
憂
作者：華岳
朝代：宋

憂吾所謂果何憂，憂國憂家卒未休。
坐法馬遷方去漢，釋囚箕子未歸周。
西風萬籟聲聲恨，夜雨疎桐點點愁。
有客不知吾所向，却將米價問南州。
憂世寄清溪友人
作者：華岳
朝代：宋

廟堂無計息干戈，國士銜冤未汨羅。
尺五指天均日月，八千里地舊山河。
人無遠慮心徒切，里有新喪巷不歌。
况是十年芹泮客，倚闌尤覺淚滂沱。
憩妙因寺
作者：華岳
朝代：宋

蕭寺寒山外，崎嶇一徑幽。
斷雲迎客入，曲水護堤流。
木石四時古，軒窗五月秋。
午煩聊小憩，拂石爲支頭。
憶弟妹
作者：華岳
朝代：宋

別來三載客東南，始信人生聚首難。
眼底不聞鴻鴈信，鼻頭常爲鶺鴒酸。
問天不語語徒厲，驀地上心心類剜。
安得春風吹馬首，卧聽行列報平安。
懷九江友人
作者：華岳
朝代：宋

浪拍西風萬壑秋，幾多香餌落金鈎。
無魚可釣渾閒事，留得絲綸在即休。
戲呈趙可父
作者：華岳
朝代：宋

少年場屋擅詞鋒，審讞無私只奉公。
夜月蘭宮無宿曜，秋霜蓮幕有春風。
明堂難毀周公制，鄉校猶存子産功。
文德自來能服遠，更煩劉向爲和戎。
折桂園友人宴
作者：華岳
朝代：宋

牆頭羅綺碧雲濃，牆外鞦韆電掣空。
蝴蝶拍開花面粉，鷓鴣吹落杏腮紅。
翠裀不卷珠簾月，蠟燭還摇錦袖風。
醉眼不知塵世有，直疑身在廣寒宮。
拜茶
作者：華岳
朝代：宋

北苑春將半，星槎欲奏功。
杵鳴千臼雪，鎗卷一旗風。
盝錦鸚毛翠，簽羅象眼紅。
封成拜玄鶴，飛上紫微宮。
挽吳夫人
作者：華岳
朝代：宋

鸞驂不是厭塵凡，王母瑶池促駕還。
家在兩三千里外，人生一十六年間。
好隨神女游舒水，難伴文君歸蜀山。
試向仙源問消息，桃花零落水潺潺。
挽戚虛中
作者：華岳
朝代：宋

夢裏匡廬興未闌，轉頭世事已辛酸。
肥家有術疑非藥，漉酒從人笑不冠。
鴈序向人羣已失，鳳雛過眼影何單。
不堪回首原頭路，一塢松楸生暮寒。
捉月仙
作者：華岳
朝代：宋

纜解西風拍岸顛，鴈拖秋色上航船。
掛帆未作乘風客，舉棹先驚捉月仙。
楚些有淵心石殞，賀狂無井眼花眠。
慇懃爲酹一杯酒，斷送西江浪拍天。
斗齋
作者：華岳
朝代：宋

八方無處著瞿曇，百合中間寄一龕。
滿挹酒漿供里北，平量風月借和南。
腰如可折豈徒五，涎若果流何待三。
更喜小窗能就拱，夜寒江靜著山函。
新市雜詠·其一
作者：華岳
朝代：宋

雲鬟煙鬢縷雙鴉，一搦宮腰柳带花。
試問行雲何處覓，畫橋東畔是奴家。
新市雜詠·其一〇
作者：華岳
朝代：宋

朱門粉壁謫仙家，柳外鞦韆襯落霞。
一澗碧雲流不去，木蘭舟繫木蘭花。
新市雜詠·其七
作者：華岳
朝代：宋

青衫揾淚向人啼，妾本秦樓浪子妻。
流落南州歸不得，青樓今在畫橋西。
新市雜詠·其三
作者：華岳
朝代：宋

恰把青荷插髻鴉，嗔人偷眼過窗紗。
一盤珠翠俱拋擲，却向枝頭摘杏花。
新市雜詠·其九
作者：華岳
朝代：宋

花牋得得寄瀛洲，約我今宵特地留。
好笑蒼頭迷去路，綠楊無處認青樓。
新市雜詠·其二
作者：華岳
朝代：宋

翠翹佯醉倩人扶，約我文君賣酒壚。
解珮向人陪笑問，一盃容妾佐樽無。
新市雜詠·其五
作者：華岳
朝代：宋

小橋相見便相親，猶带西湖陌上塵。
欲買一樽聊款曲，歸遲還怕小蠻嗔。
新市雜詠·其八
作者：華岳
朝代：宋

一年不訪李紅娘，今日過門意已忘。
嘶入畫橋東畔路，紫騮猶記舊垂楊。
新市雜詠·其六
作者：華岳
朝代：宋

不带冠兒不插花，過門佯把扇兒遮。
嗔人貪數天邊鴈，失記回頭喚喫茶。
新市雜詠·其四
作者：華岳
朝代：宋

遲遲蓮漏不相催，亭館無人午夜開。
風欲捲簾花影動，夢魂疑是故人來。
早春即事
作者：華岳
朝代：宋

楊柳絲絲弄淡黄，怯寒燕子未歸梁。
曉迷芳草騅騣濕，夜宿閒花蝶翅香。
得句自慚非子美，賞音猶恐誤中郎。
願言相約花前醉，莫放春容過海棠。
早行述懷
作者：華岳
朝代：宋

歸心夜半已飛揚，喚僕吹燈促曉粧。
雞翅拍斜茅店月，馬蹄剜破板橋霜。
二陵萬里埋荆棘，十廟百年生稻粱。
安得有臣如祖逖，慨然擊楫誓江長。
春愁
作者：華岳
朝代：宋

十日春愁不出門，出門春事已消魂。
摘花掀帽倩人插，索酒得盃和月吞。
啼鳥聲中近寒食，落花陰裏又黄昏。
春來春去總休問，往事悠悠付一樽。
春日書懷
作者：華岳
朝代：宋

紫褪紅銷到海棠，幾多遊俠爲渠忙。
秋聲落盞鶑調曲，春色惱人花鬭香。
羝乳雖能屈蘇武，牛衣終不卧王章。
男兒多少英雄氣，只對東風醉幾場。
春遊有感
作者：華岳
朝代：宋

上苑春工到海棠，老夫隨分爲春忙。
朱絃轉枕鶑催拍，紅粉倚欄花鬭粧。
吾道幾時曾損益，人心今日自炎凉。
願言相約花前醉，一聽兒童號酒狂。
春郊即事
作者：華岳
朝代：宋

東風吹不斷輪蹄，處處鞦韆環珮飛。
剪翠弄粧歸髻掠，亂紅翻錦上屏幃。
花應笑我春嘗醉，燕解嘲人夜不歸。
莫怪逢春太娛樂，人生能有幾芳菲。
春郊即事
作者：華岳
朝代：宋

東風吹動綺羅塵，翠蓋紅纓處處新。
蝶翅拍開千樹雪，鶑聲催老十洲春。
人生有酒須行樂，吏祿無階且食貧。
歸客不須籠畫燭，醉和明月上雕輪。
春閨雜詠 問庖嫗 其一
作者：華岳
朝代：宋

溪館供庖獨有魚，溪翁日日扣吾廬。
兒童不問無錢買，便拽鈴兒喚小厨。
春閨雜詠 問庖嫗 其二
作者：華岳
朝代：宋

詩道風光在水西，水西我意未爲奇。
若教南北東溪去，更費詩人無限詩。
春閨雜詠·寄書
作者：華岳
朝代：宋

一書欲寫寄雲鬟，更把春衫裹素蠻。
欲識相思誰最切，淚痕令作鷓鴣斑。
春閨雜詠·梅
作者：華岳
朝代：宋

尋春不遇欲空歸，竹外橫斜拾一枝。
且喜東君有消息，隔香應不怕疎籬。
春閨雜詠·自迷
作者：華岳
朝代：宋

蒼生千里望雲霓，何事英雄去路迷。
見說九重新有夢，濟川人在此巖西。
暮春述懷
作者：華岳
朝代：宋

一年春事已差池，又見楊花貼水飛。
梁燕不憂驚午枕，箔蠶生怕誤春衣。
景逢佳處須行樂，事到難時且式微。
幸有黄雞并濁酒，且和風月醉柴扉。
暮春述懷
作者：華岳
朝代：宋

買春無計托花神，費盡榆錢不計緡。
風絮飛成三徑雪，雨犂翻動一園春。
有心報國從招禍，無相封侯莫怨貧。
試問專壇與分社，予何人彼亦何人。
暮秋聞雁有懷·其一
作者：華岳
朝代：宋

西風吹起別離愁，滿目淒涼不奈秋。
歸雁不隨殘照落，却和柔櫓過滄洲。
暮秋聞雁有懷·其二
作者：華岳
朝代：宋

菊黄萸紫染成愁，粧點西風兩鬢秋。
多少情懷無處託，欲憑歸雁問青樓。
書堂遇雨
作者：華岳
朝代：宋

風疊雲成片，溝搓水作層。
濕書移案避，添硯就簷承。
瓦擊聲疑雹，窗低暗欲燈。
須臾西漏日，晴意慢騰騰。
書太乙編年卷尾
作者：華岳
朝代：宋

年來太乙犯咸池，三式編年事可疑。
西北膏腴從脯腊，東南皮肉恐瘡痍。
堯天日月期無已，胡地煙雲歲有之。
更向江湖問同志，中原何日是歸期。
月巖
作者：華岳
朝代：宋

六丁一鑿空雲烟，滿窟勒駕驅神僊。
冰輪推出月中月，玉斧劈開天外天。
便把嫦娥騎綵鳳，却呼羽客烹銀蟾。
更邀王母瑶池酒，今夜廣寒同醉眠。
有感
作者：華岳
朝代：宋

十年憂患客江城，雙鬢蕭蕭已不禁。
多病不逢醫國手，感懷徒有濟時心。
西風吹夢夜寒悄，黄葉滿階秋意深。
休笑當年杜陵老，白頭今亦不勝簪。
有感
作者：華岳
朝代：宋

千囷未必將軍喜，五斗難消令尹愁。
若使淵明逢魯肅，折腰應到脚跟頭。
有激呈江聖與判院
作者：華岳
朝代：宋

不郊不國不吾廬，兀兀騰騰十載餘。
頸昔已逃三尺劍，腹今猶秘九疇書。
齊牛難爇吳元濟，賈鵩何慚董仲舒。
只合三緘且鉗口，一蓑歸去伴樵漁。
有觸述懷
作者：華岳
朝代：宋

英雄還要識英雄，不識英雄總是空。
投鼠在人當忌器，見鴻非我獨彎弓。
情從忠佞分輕重，事戒恩威戾始終。
說與翠微休截截，三緘從此更須工。
村居
作者：華岳
朝代：宋

莫怪村居僻，村居亦可嘉。
僕羸腰带艾，婢倩鬢簪花。
歌罷蛙催樂，酒闌蜂報衙。
門前少車馬，慚愧五侯家。
杜鵑
作者：華岳
朝代：宋

殘月照愁人病酒，好風吹夢客思家。
欲知亡國恨多少，紅盡亂山無限花。
枕上吟
作者：華岳
朝代：宋

畫角梅花吸曉寒，數聲清徹碧雲端。
誰知有客愁無寐，一掬鄉心不奈酸。
柴氏
作者：華岳
朝代：宋

節婦一樽酒，義士拜而受。
義士一首詩，節婦雙眉皺。
眉皺意何如，有難難相救。
嘆我廊廟器，淹回在污陋。
惠我旨且嘉，慇懃推意厚。
吾今繫閩建，家貧喜鄰富。
青眼到朱扉，白屋成華胄。
吾聞孤竹子，周室三緘口。
又聞杞梁妻，秦邦稱烈婦。
此輩誠間生，世代不常有。
如何天一方，同時俱輻湊。
愧無八品珍，草草具籩豆。
何當再拜摳我衣，巵酒恭爲兒女壽。
梅
作者：華岳
朝代：宋

一年無處覓春光，杖策尋春特地忙。
牆角數枝偏冷淡，江頭千樹欲昏黄。
梢橫波面月摇影，花落樽前酒带香。
更仗西湖老居士，爲予收拾付詩囊。
梅
作者：華岳
朝代：宋

衰蘭枯荷了秋色，幾向寒梢問消息。
溪橋交馬斷腸時，翠袖佳人日暮歸。
玉面亭亭漢宮樣，一見風流慰心賞。
寒標孤絕太無情，誰爲移春上玉京。
月華凄切霜華白，夜半飄香度簾額。
寄聲橫笛且休吹，愁殺江南未歸客。
楊花
作者：華岳
朝代：宋

一絲不染湖光白，萬點能回山色青。
三月金明池上水，與予同是一浮萍。
楮衾
作者：華岳
朝代：宋

霜風剪水作冰花，織出吳綾不用梭。
十幅曉雲藏處士，一牀秋水浸嫦娥。
直疑天上無青女，却信人間有睡魔。
更向屏山畫梅竹，紅塵還有此風麽。
次李信州七十韵
作者：華岳
朝代：宋

挺挺萬人傑，堂堂間世賢。
胸中兵十萬，足下客三千。
揚賦希三嘆，坡詩和百篇。
錦囊華似衮，綵筆大如椽。
隨陸縱橫舌，良平左右肩。
兩驂公子服，四牡魯侯畋。
量闊滄溟岸，胸蟠泰華巔。
紅壇歌魯杏，白社結陶蓮。
遣幣通秦好，求姻托鄭㜕。
匣藏須虎兕，冠飾待貂蟬。
標自龍頭奪，書由鴈足傳。
不侯嗤李廣，求使短張騫。
食客希毛遂，茶僧集大顛。
詩材親子建，字法邁公權。
黄貉蒙金絡，青驄勒寶韉。
伐燕欺騎劫，聘魯慢韓穿。
周室歌山甫，齊人美仲連。
劍從豐水鑄，碑向峴山鎸。
有頌褒唐太，無詩刺衛宣。
檄堪傳代郡，節可仗居延。
聽訟疎淹禁，豐財剔冗員。
策從之反後，鞭著祖生先。
孝有參而已，忠如丘者焉。
春冰同皎潔，秋月共嬋娟。
冢宰當鈞軸，將軍事櫜鞬。
千官視標準，萬國倚陶甄。
多士圜冠带，諸侯執豆籩。
山期封泰岱，石擬勒燕然。
禹甸欣環轍，堯氓願受廛。
明堂歌赤紱，清廟頌朱絃。
臺閣皆三益，盤盂記十愆。
片言能息訟，隻手可旋乾。
公昔嘗推轂，吾今尚食饘。
聞鷄效劉舞，抱虎笑秦眠。
蘇子舌猶在，邊韶腹尚便。
牛衣懷白璧，虎節誓青氈。
飲馬量淝水，屯兵料漢田。
鬢星飛汴洛，血雨灑伊瀍。
伊五成湯就，軻三孟母遷。
雲鋤翻楚嶠，月纜繫秦川。
罋有扶頭酒，厨無縮項鯿。
詞源慚子美，詩社感庭堅。
水陸三千里，炎凉二十年。
周田纔廢井，秦陌已開阡。
夜月琴三弄，春風詩一聯。
自稱山宰相，人號地神仙。
扣馬罹三尺，平戎授一編。
鼠投當忌器，魚得偶忘筌。
避地思無所，滔天罪莫湔。
梁鴻方北謫，賈鵩已東旋。
孫刖難謀魏，樊誅莫救燕。
江天驅鳥雀，淮地迅鷹鸇。
日守娵訾分，星流太白躔。
瘡痍連四境，煨燼極三邊。
淮浪夜翻雪，胡塵晝起煙。
二陵歸培塿，百□□□□。
自撫劉生几，誰思祖逖鞭。
戍方興頡利，役莫□□□。
宮昔嘗游泮，{陫/土}今謾嘆圜。
豈知醫國手，變作□□□。
楚客弓雖失，秦人璧幸全。
宦途良可畏，吏鞅不□□。
世變言難盡，民頑令不悛。
一千新楮券，三百舊銅錢。
駟馬涎流地，羣烏翼蔽天。
人心徒擾擾，王道自平平。
衛女歌淇澳，曹人思下泉。
窮途惟自愧，當路有誰憐。
作俑宜無後，追俘恐不前。
詩成何太喜，舞袖欲褊𮖽。
次翁正叔溪山勝游之韵
作者：華岳
朝代：宋

溪南風物照窗扉，溪北蘭舟纜翠微。
雙槳碧雲苔浦合，一簾紅雨杏花飛。
只知有酒酬佳景，却恨無繩繫落暉。
更約風流衆年少，明朝依舊莫相違。
武興解舟
作者：華岳
朝代：宋

西風落日楚江頭，秋水已平鸚鵡洲。
煙樹接天迷送旆，浪花翻雪噴行舟。
三盃萬事我已飽，一日千里誰能留。
見說平戎新遣使，班超投筆已封侯。
歸興呈吳夢祥
作者：華岳
朝代：宋

魚鴈音書少，關山夢寐遥。
對花思粉面，遇□□□□。
喜意鵲應報，歸心馬更驕。
西風綽鞭𩍐，飛□□□□。
歸釣吟
作者：華岳
朝代：宋

我生本是絲綸客，嘗抱絲綸釣王國。
膠庠雖識姚有虞，載車未遇周西伯。
抱琴歸去古江邊，江頭風月猶依然。
江風刮岸岸如削，江月照人人未眠。
沙平浪靜江天闊，換酒捉魚魚撥剌。
有時醉椀和月吞，有時醉棹和煙撥。
或唱歌，或吹笛，欵乃宮商人不識。
歌聲喚徹煙水寒，笛聲清透雲霄碧。
不張帆，任渠去，去到雲山深處住。
雲山深處有畫圖，添箇雲山畫圖侶。
不撥棹，任渠流，流入玻瓈影裏頭。
玻瓈影裏迸珠玉，千斛萬斛誰能收。
倦時眠，醉時舞，漁家自有神仙府。
睡時蝴蝶夢莊周，舞處鷗鳶奏韶武。
自舉歸釣吟，清江漠漠煙沉沉。
雲藏萬壑暗水尾，風吹孤月摇天心。
翠微父，翠微父，和我行歌進南浦。
畫橋流水抹晴煙，殘照暮霞收宿雨。
水連天，天似水，一蓑活計誰能比。
楓葉飄霜鱸鱠香，楊花飛雪河魨美。
也不學，姜太公，百年將至方非熊。
會須年少遇真主，恢我諸夏車書同。
也不學，嚴子陵，雲臺不爲冠殊勳。
中興只作釣臺侶，胸中百萬知無兵。
我網不似漢，漢網何太疎，也曾漏却吞舟魚。
何當周密如樞機，直欲纖悉皆無遺。
我鈎不似呂，呂鈎何太直，除却文王有誰識。
爭如猛曲一彎腰，牽取星珠并月璧。
魚膠寒齒折蒿剔，蟹螯刺指和籠烹。
屠龍飪鼎口不美，斷鯨斫炙腸聊撐。
江上雙舟催發
作者：華岳
朝代：宋

前帆風飽江天闊，後帆半出疎林闕。
後帆招手呼前帆，畫鼓輕敲總催發。
前帆雪浪驚飛湍，後帆舵尾披銀山。
前帆漸緩後帆急，相傍俱入蘆花灘。
島嶼縈回斷還續，沙尾夕陽明屬玉。
望中醉眼昏欲花，誤作閒窗小橫軸。
池亭即事
作者：華岳
朝代：宋

春風恰恰破桃李，池館無人一徑深。
鷗刷斷翎翻水面，蝶拋殘粉出花心。
詩懷攪我丹心破，節物催人白髮侵。
流水伯牙今已矣，世間那復有知音。
河魨
作者：華岳
朝代：宋

形容初不類魚蝦，偏稱蘆蒿與荻芽。
觸物可憐空怒腹，囓人無計謾聱牙。
子排金粟真堪畏，乳溜玉酥何足誇。
從此烹鮮督庖吏，只將鮎鳠假名它。
浦城買舟
作者：華岳
朝代：宋

微雨催行旆，西風送客舟。
菊□□□□，□□□□□。
浪激花翻雪，山涵影浸秋。
前灘□□□，□□□□□。
浴
作者：華岳
朝代：宋

龍藩地暖冬無雪，十月風光似三月。
好風不動綺羅塵，人在繡幃簾半揭。
酒腸拍索能回春，春潮八面香熏熏。
香肌汗透披縠紋，思得滄海驅埃氛。
銀鍋蟹眼生春雪，銀瓢捾破鍋心月。
流霞傾入碧琅玕，香霧氤氳雲半掇。
花藤織出金芙蕖，烟青藕紫堆雲盂。
一聲璫珮簾鈎垂，皂盤捧出雙明珠。
蠟花照入蘭湯閣，珠璣體迸紅猊活。
鳳豁雲濤濯錦毛，龍翻雪浪澆銀甲。
起拏裙霧圍春風，臙巾抹出桃花紅。
香泉入齒潄寒玉，吐作冰雪飛長空。
蒼頭急把春衫換，腕玉輕穿雲一片。
出門兩腋生清風，身在嫦娥廣寒殿。
清富樓·其一
作者：華岳
朝代：宋

楞伽心地有瞿曇，清富名樓足可觀。
買斷江山詩料足，揭開風月畫圖寬。
都無一點紅塵到，便作千雙白璧看。
我欲鞭馿快幽賞，白鷗盟在不憂寒。
清富樓·其二
作者：華岳
朝代：宋

去年清富屢求詩，今日凭闌約翠微。
山带野花堪入畫，水環汀草欲成圍。
一園黄菊有餘食，兩頃白雲無限衣。
說與塵寰守錢虜，不勞魂夢到禪扉。
漁父
作者：華岳
朝代：宋

江村水落富魚蝦，半屬橋邊賣酒家。
莫訝鬢邊新有雪，夜來沉醉宿蘆花。
熱
作者：華岳
朝代：宋

翠微家在大江東，五月鞭馿入建中。
雲烈火車天欲雨，汗淹香葛扇無風。
不求殿閣千間庇，却喜巖泉一線通。
爲汲滿盂清齒頰，與君行盡夕陽紅。
熱中呈楚南僧
作者：華岳
朝代：宋

帝炎執鞭驅赤龍，火車萬乘燒長空。
長空萬里俱藴隆，流金爍石天地同。
我來亭亭日當午，欲避驕陽竟無所。
願求一灑楊柳枝，化作東閩萬家雨。
牢城言懷
作者：華岳
朝代：宋

重城不隔世間塵，箇裏無花別有春。
冤鬼夜隨風雨泣，病囚時作犬羊呻。
雷霆不霹欺君賊，彗孛偏凌爲國人。
欲問老天天已老，料應無說爲敷陳。
牢城述懷
作者：華岳
朝代：宋

江外音書久不來，重城昏鼓又相催。
眼前螢掣簷前電，耳底蚊轟屋底雷。
乃事類棋方入局，此心如火已成灰。
憑君試問吳元白，老寇東川回未回。
獄中作
作者：華岳
朝代：宋

壯士剛腸不受冤，髑髏可斷志難干。
越仇未報薪當卧，漢賊猶存鋏謾彈。
情款不從囚口責，炙漿難塞吏腸寬。
何當盡瀝姦邪血，染作衣裳看孟安。
獄中責廷尉·其一
作者：華岳
朝代：宋

重門有路透泉關，便合摳衣問比干。
愧我直言難媚竈，從渠怒髮自衝冠。
烏臺有月身何及，犴獄無天淚謾彈。
自恨不逢包孝肅，此身那許報平安。
獄中責廷尉·其二
作者：華岳
朝代：宋

吾巾不是不冠儒，曾被儒冠幾誤予。
鐵硯不磨天地軸，毛錐難復帝王居。
當傳衛霍無傳秘，却著韓曹不著書。
堪笑蒼生無眼力，不知豪傑在樵漁。
琴
作者：華岳
朝代：宋

月浸虛堂夜氣清，起聽萬籟寂無聲。
輕輕拂動匣面塵，玉笋不彈風自鳴。
田家十絕·其一
作者：華岳
朝代：宋

十幅生綃一墨池，盡收好景入屏幃。
會須少緩丹青筆，更倩牧童橫笛歸。
田家十絕·其一〇
作者：華岳
朝代：宋

拂曉呼兒去採樵，祝妻早辦午炊燒。
日斜枵腹歸家看，尚有生枝炙未焦。